qundao/data-zh-poetry huggingface dataset:
四明山道中
作者：许继
朝代：明

山行入微径，险绝不自安。始盘幽谷底，复出层峦巅。左倚千仞壁，右瞰万丈渊。石栈翳云木，洞壑号风泉。飞流从空下，飘洒如云烟。下视不可极，目眩心茫然。仰兹名山秀，灵境高中天。虚明日月户，上与列宿连。便当揽八荒，恍惚候飞仙。跻攀力虽倦，旷望意乃宣。夜寒山月白，聊宿于公禅。
夏日杂言
作者：许继
朝代：明

炎暑寡出入，幽室常怀人。清风天外来，澹然成主宾。忘言自谐意，独卧聊任真。谁谓羲皇世，乃属柴桑民。濯濯思去垢，不必江海流。君看一勺泉，净涵千顷秋。炎风尘满道，胡乃从远游。归将散余发，笑卧云林幽。
夏日杂言·其一
作者：许继
朝代：明

炎暑寡出入，幽室常怀人。清风天外来，澹然成主宾。忘言自谐意，独卧聊任真。谁谓羲皇世，乃属柴桑民。
夏日杂言·其二
作者：许继
朝代：明

濯濯思去垢，不必江海流。君看一勺泉，净涵千顷秋。炎风尘满道，胡乃从远游。归将散余发，笑卧云林幽。
夏日竹间独坐
作者：许继
朝代：明

徘徊丛竹间，竹深气弥清。微风引天籁，飘洒何泠泠。天高白日午，景彻朱夏明。密荫爰可托，静念娱幽贞。遥空望层巘，远黛积深清。时见孤云来，复与飞鸟并。顾境已远世，长啸忽忘形。惜无会心者，共言千古情。
夜坐
作者：许继
朝代：明

焚膏继短晷，坐此寒夜深。不意片楮间，乃见古人心。旷怀浩四海，内视不满襟。山空霜月白，猿鹤流清音。
夜坐
作者：许继
朝代：明

雨歇宵影澄，天清月华素。空山秋欲来，凉意先在户。萧萧林樾风，泫泫幽篁露。草虫亦何知，含凄感迟莫。深思无与言，美人隔江浦。迢迢银汉章，无声自西去。
夜宿净土寺
作者：许继
朝代：明

山空吹夕风，暑尽生夜凉。禅宫极清掞，天籁过虚堂。烟钟悄已寂，华月未流光。玉绳带银汉，夜色耿穹苍。暗汲石崖溜，时闻瑶殿香。触景自不寐，卧听金琅榼。
夜宿净土寺
作者：许继
朝代：明

月上山牖白，风来石床冷。山深气如秋，清景心独领。平生尘外意，幸遇人事屏。谁令坠迷途，趋喧乃违静。猿鸣幽谷口，鹤唳古松顶。胜境难复留，晨征度云岭。
夜宿期王修德不至
作者：许继
朝代：明

城西挂纤月，夜色回春径。出门候所思，花露沾衣净。悠悠醉馀意，寂寂静中听。灯暗清漏初，烦愁乱孤兴。
夜归
作者：许继
朝代：明

夜归人已卧，山月犹在户。惊鹊翻暗丛，哀鸿响遐渚。风虚籁静壑，霜肃气澄宇。顾影忽兴怀，孤身在羁旅。
客中移居
作者：许继
朝代：明

一室迁居数，溪山客思中。琴书经晓露，门巷入秋风。解榻非徐稚，开樽有孔融。相携看剑气，贯斗夜如虹。
客居
作者：许继
朝代：明

客居半亩园，葱旧连虚迥。华池映危构，光彩垂天影。山花开又落，夏木变流景。琴书含馀润，绿阴昼方永。飘飖清风来，焕烂朱阳炳。遥风际天末，旷目时一骋。玩物等荣辱，忘已齐喧静。閒将咏言适，远使尘累屏。一为人事感，忧来岂殊境。何如理荒畦，相呼下烟岭。
寄广信二释子
作者：许继
朝代：明

清泉山下白云飞，几度行吟款石扉。每忆夜凉供话语，月明松露滴秋衣。
对雨
作者：许继
朝代：明

沈沈时雨积，冥漠晦平莽。卧起人事閒，临轩坐虚敞。繁林滴馀润，曲池散清响。去家徒有思，出门亦何往。山深乱云合，村暝孤烟上。飞鸟望不还，空愁结遥想。
山斋杂咏 其一 白云
作者：许继
朝代：明

幽谷吐灵气，清明凝上浮。遥升群峰顶，薄空蔼悠悠。映日光且洁，因风捲欲收。无心自摇曳，寓迹宁滞留。怡我静者妙，聊用忘馀忧。
山斋杂咏 其三 远山
作者：许继
朝代：明

幽兴何所极，远有天际山。高空静无滓，秋入层峰间。微风扫烟黛，薄云笼晓鬟。黛鬟不足惜，何物乃相关。谁言是中意，使我心独閒。
山斋杂咏 其二 霁月
作者：许继
朝代：明

碧霄静风露，纤翳久已灭。清辉满瑶台，素影流银阙。苍茫九万里，皓若冰玉洁。天步夜迢迢，但见疏星列。高怀自无欲，对此方洞彻。
山斋杂咏·白云
作者：许继
朝代：明

幽谷吐灵气，清明凝上浮。遥升群峰顶，薄空蔼悠悠。映日光且洁，因风捲欲收。无心自摇曳，寓迹宁滞留。怡我静者妙，聊用忘馀忧。碧霄静风露，纤翳久已灭。清辉满瑶台，素影流银阙。苍茫九万里，皓若冰玉洁。天步夜迢迢，但见疏星列。高怀自无欲，对此方洞彻。幽兴何所极，远有天际山。高空静无滓，秋入层峰间。微风扫烟黛，薄云笼晓鬟。黛鬟不足惜，何物乃相关。谁言是中意，使我心独閒。
山行憩林下人家
作者：许继
朝代：明

暂登山上冈，复憩林下扉。入林坐苔石，黄叶飘人衣。穷秋野色改，遥阴际寒晖。悠悠岭烟孤，飂飂谷风悲。情来欲何语，兴尽自言归。带索老忽逢，因思荣启期。
岁寒三友图
作者：许继
朝代：明

孤标郁深翠，劲节挺寒绿。复此雪后花，娟娟瑩如玉。风霜惨阳林，冰霰冱阴谷。枯悴纷相藉，于兹见高躅。贞心谅己同，盟好在幽独。转念繁华姿，中道何反覆。
岁寒三友图
作者：许继
朝代：明
体裁：古风

孤标郁深翠，劲节挺寒绿。复此雪后花，娟娟莹如玉。风霜惨阳林，冰霰冱阴谷。枯悴纷相藉，于兹见高躅。贞心谅己同，盟好在幽独。转念繁华姿，中道何反覆。
度铜岩岭
作者：许继
朝代：明

鹃啼山月落，旅枕乡梦返。迂途谢平皋，首路指崇巘。石门天梯峻，径逐苍崖转。谷树碧云深，涧花红露泫。徘徊望故隐，我行亦未远。风景岂不佳，羁怀自难展。
怀友
作者：许继
朝代：明

高台多凉风，朔气横莫云。黄金与时尽，骏骨为灰尘。荒烟走狐兔，落日蔽棘榛。感慨百代下，谁是悲歌人。平沙漫浩浩，黄流去沄沄。远游谅已倦，归踏江南春。
怀归
作者：许继
朝代：明

东风漠漠柳丝斜，啼鸟声声隔綵霞。人散客窗春色静，独将离思看飞花。
拟远游篇
作者：许继
朝代：明

朝涉沧海水，莫上三神山。洪波千万里，扬帆出其间。阳侯弄神怪，半空舞层澜。载驱龙与螭，复御鱼与鼋。万怪共奔逐，百灵相后先。潮生秋月白，潮落晓日殷。因攀榑桑枝，沐发挂余冠。仙人观我食，玉女朝具餐。清啸引长望，冰光流素寒。飓风夜来息，但见水吞天。回望齐州土，窅霭空云烟。
春郊送别图
作者：许继
朝代：明

长郊夜来雨，物意有春色。树霭散晴晖，川光汎空碧。深将一杯酒，远送千里客。佳景念暌离，恨随芳草积。
昼寝
作者：许继
朝代：明

清夜常少眠，病来昼亦寝。诗书委尘箧，事业付衾枕。窗明耿秋晖，风气觉先凛。徒怜佳节来，黄花劝人饮。
晓度范家滩
作者：许继
朝代：明

鱼梁障清湍，水落滩面阔。天风石籁秋，数里声聒聒。晨涉思揭厉，川广畏难越。浦口人不闻，扁舟远如月。寒波望空雾，晓岸指毫末。新曙野始分，清凉木先脱。别离既含戚，遇景聊暂悦。初旭转沧溟，彤霞丽云阙。回瞻极迢递，凌步多曲折。前念青山行，采芝养高节。
晓起
作者：许继
朝代：明

曙扉豁清望，华屋没云间。曈昽东方明，渐见林外山。人喧已扰扰，鸟声亦关关。白日上青天，龙御不可攀。徒言暮能旦，流景为谁还。
村中晚兴
作者：许继
朝代：明

微吟循清流，长眺际遥缡。山秋云气深，野晚日色浅。危柯凉似振，时稼熟初偃。一念故林居，情随飞鸟远。
杨隐者宅观菊
作者：许继
朝代：明

谋拙生事微，安取沽酒钱。佳辰耻虚爵，黄花负秋妍。敛襟倚凉风，举首望远山。真意固有在，薄俗漫相怜。渊明虽一仕，苦节无与对。环堵何萧条，聊作归田计。高情自天游，纵浪尘物外。怀古意徒深，清风自千载。百卉竞春时，谁言有秋菊。凄然风霜候，荣耀惟尔独。思将慰孤芳，斗酒苦不足。盈盈抱冲襟，寒香满书屋。
杨隐者宅观菊·其一
作者：许继
朝代：明

谋拙生事微，安取沽酒钱。佳辰耻虚爵，黄花负秋妍。敛襟倚凉风，举首望远山。真意固有在，薄俗漫相怜。
杨隐者宅观菊·其三
作者：许继
朝代：明

百卉竞春时，谁言有秋菊。凄然风霜候，荣耀惟尔独。思将慰孤芳，斗酒苦不足。盈盈抱冲襟，寒香满书屋。
杨隐者宅观菊·其二
作者：许继
朝代：明

渊明虽一仕，苦节无与对。环堵何萧条，聊作归田计。高情自天游，纵浪尘物外。怀古意徒深，清风自千载。
梦友人
作者：许继
朝代：明

山河阻且长，倏忽梦京师。非关仕途念，良由亲友思。嵯峨黄金殿，晃朗白玉墀。武卫俨森列，文班盛逶迤。凤吹逐天风，飘飘彩云飞。故人喜相遇，瞻望同此时。欢笑若平昔，谁言有暌离。觉来山欲夜，念之情转悲。庭空霜月冷，修竹吹凉飔。感此寒暑变，嗟彼音问稀。岁晚守穷巷，中心君讵知。
水碓
作者：许继
朝代：明

临湍设机械，云母终日舂。不劳致精凿，无乃贪天功。流驶响逾急，洒洒水面风。村庄纵可隐，谁复栖梁鸿。
澄渊
作者：许继
朝代：明

水色本明照，况此静以深。泓澄几千顷，流汞凝玄阴。空光碧天合，倒景青山沉。默鉴不遗物，至虚宁受侵。愿言寄潜玩，湛然契明心。
田中作
作者：许继
朝代：明

野水静涵碧，暗凉生夕波。耘夫出畦畛，浴鸟上菱荷。汎汎青苗阔，依依绿树多。遥知沮溺意，无奈问津何。
病中作
作者：许继
朝代：明

风雪年将尽，山林客未还。消磨尘世事，留得病身闲。
病中有怀
作者：许继
朝代：明

微风散时雨，朱明气犹淑。林塘含馀清，密阴凝众绿。幽人望不见，白云护深谷。何以舒病怀，看书不成读。
病中杂言
作者：许继
朝代：明

忙里身心病里閒，高眠长日对青山。天边飞雁将秋色，远在微茫落照间。
看梨花
作者：许继
朝代：明

玉颜吐香清梦回，静思相看浑欲迷。夕寒初消夜月淡，暖风不起春云低。园亭寂寞谩无语，桃李纷纭徒满蹊。芳华转眼易销歇，洗妆谁为酒重携。
石林道中
作者：许继
朝代：明

客行石林道，还顾望海门。日午蜃烟灭，雄涛浩浑浑。鱼船集远步，百里腥风昏。岸绕野塘色，潮吞沙渚痕。危岭过九折，前登畏崩奔。鸟啼怨山雨，山深伤客魂。旧历宛如昨，夏木今已繁。路难欲自慰，沽酒溪前村。
祷雨盖苍山龙湫时以邑宰命往
作者：许继
朝代：明

有秋望成稔，中夏伤旱乾。焚惔势日殷，烈若火燎原。良宰念农力，悯恻心靡安。天泽苟弗霈，岁功复何观。推诚契神虑，幽感通巫言。风云倏冥晦，会使天瓢翻。奉言谒龙府，万叠淩云关。所将惭匪德，曷敢辞险艰。仰彼庚桑子，惠兹畏垒山。玄冥倘能格，大穰行当还。
秋夕书怀
作者：许继
朝代：明

高空生夕凉，秋意入河汉。驰云若奔驷，明月隐复见。天机感众物，夜色掞深院。鸣叶响萧飕，吟虫发清怨。追思童稚日，膏火事黄卷。抚迹今已非，虑深志亦倦。颓波惜迁运，往节阅惊电。浩浩古人心，庶于静中见。
秋夜二首
作者：许继
朝代：明

夕凉满庭户，悄悄林下宿。蛩韵连废阶，萤光映深竹。虚怀感末事，往节惊瞬目。起舞明灯前，驱愁泻醽醁。短檠照幽榻，秋气夕逾爽。雨止风叶鸣，天清候虫响。嗜古思有为，困学愧无长。往已来不闻，抚心徒偃仰。
秋夜二首·其一
作者：许继
朝代：明

夕凉满庭户，悄悄林下宿。蛩韵连废阶，萤光映深竹。虚怀感末事，往节惊瞬目。起舞明灯前，驱愁泻醽醁。
秋夜二首·其二
作者：许继
朝代：明

短檠照幽榻，秋气夕逾爽。雨止风叶鸣，天清候虫响。嗜古思有为，困学愧无长。往已来不闻，抚心徒偃仰。
立秋前作
作者：许继
朝代：明

雨止暑夕凉，长河有秋意。振衣风入谷，顾影月满地。于喁天籁虚，凝静池光媚。清景晤深怀，幽感已随至。平生山泽谋，终岁不一遂。徒成守兔株，安用屠龙技。乾坤一身渺，日月百年驶。长怜故山云，夜夜劳梦寐。
竹林王氏索题 其一 覆船晓日
作者：许继
朝代：明

神僧昔渡海，覆舟耀灵踪。不随沧溟去，化作青芙蓉。宿云晻暧深，夜雨苍翠重。抟桑炫初旭，辉耀在高峰。
竹林王氏索题 其三 剡溪钓月
作者：许继
朝代：明

溪山明且秀，美景如越中。投竿属清夜，扁舟若乘空。波流澄素光，丝纶飏微风。绝胜寒江上，急雪欺孤篷。
竹林王氏索题 其二 松屿晴岚
作者：许继
朝代：明

亭亭霜雪干，隐隐烟霞岛。孤绝幽势多，澄湾下相抱。暝光澹将夕，霁色浮初晓。时有辽东禽，飞来海天窅。
竹林王氏索题 其四 下岭樵歌
作者：许继
朝代：明

石磴缘苍苍，负薪下层峭。歌声相应发，山木闪残照。近惊幽谷响，远答清猿啸。欸乃江上音，烟波岂同调。
竹林王氏索题·覆船晓日
作者：许继
朝代：明

神僧昔渡海，覆舟耀灵踪。不随沧溟去，化作青芙蓉。宿云晻暧深，夜雨苍翠重。抟桑炫初旭，辉耀在高峰。亭亭霜雪干，隐隐烟霞岛。孤绝幽势多，澄湾下相抱。暝光澹将夕，霁色浮初晓。时有辽东禽，飞来海天窅。溪山明且秀，美景如越中。投竿属清夜，扁舟若乘空。波流澄素光，丝纶飏微风。绝胜寒江上，急雪欺孤篷。石磴缘苍苍，负薪下层峭。歌声相应发，山木闪残照。近惊幽谷响，远答清猿啸。欸乃江上音，烟波岂同调。
结交行
作者：许继
朝代：明

识人人识己，腾口自相誉。誉至毁亦随，忧患安能去。庞公不入城，孔明拜床下。识士不欲多，乃是知人者。
自双溪将还家月夜有怀作
作者：许继
朝代：明

月圆当今夕，客还候明旦。天空影自流，道远情犹闲。徘徊清辉间，乔木夏阴散。凉亭萤暂歇，阴沼蛙方乱。匡床寝不寐，病骨劳展转。青灯照愁心，幽花为谁灿。鸡鸣起促驾，路出烟林畔。半生羁旅踪，江山浩兴叹。
自遣
作者：许继
朝代：明

卧疴人事违，流景自如昔。年年溪南村，霜叶千树赤。既为升平民，所好胡不得。耕凿给妻孥，相看至头白。
自遣
作者：许继
朝代：明

独坐还长眺，高歌祗自听。雨中苗尽绿，烟外树重青。病久怜形瘦，愁多畏酒醒。芙蓉将烂熳，采采忆江汀。
荅希直
作者：许继
朝代：明

婺岭隐天末，遥思正属君。慰情来远札，动目有新文。逸骥莫并驾，离鸿常念群。山空岁华晚，旧话几时闻。
赋蛛网落叶
作者：许继
朝代：明

秋气感木叶，故林飘坠时。不成栖蔓草，还复缀蛛丝。屡舞凉风得，高悬落照宜。多情似留恋，可奈已辞枝。
述怀寄脩德
作者：许继
朝代：明

昔游登四明，回望天台峰。苍茫见远色，积翠浮遥空。维时凝雪霁，石窗晓玲珑。高寒心骨清，炫耀目力穷。八表降云气，万里来天风。想像琼台观，杳在丹霞中。归来愿游览，及此春花红。真源隔迷途，旷绝不可通。烟萝冷秋月，夜雨鸣梧桐。梦寐发幽感，徒嗟尘累蒙。王子吹笙侣，高情谅谁同。清言契夙心，奋策得所从。振衣石梁上，思蹑飞仙踪。飘飖从遐观，不必升华嵩。佳游复我愆，有怀郁忡忡。犹怜双飞鹤，来候岩前松。
述怀赠知己
作者：许继
朝代：明

驱车即长道，棹舟越广川。悠悠欲何适，自谓将登天。飘飖广莫风，浩荡沧溟烟。下上九万里，瞬息心茫然。远游良未遂，于焉暂周旋。空山积春雨，莱草生石田。矫首望天末，倦翮思孤骞。
述梦
作者：许继
朝代：明

宇宙人间世，烟霞物外情。神游谢氛垢，仙梦绕空明。天影沧溟阔，云光太华清。时逢王子晋，鹤上坐吹笙。
送别
作者：许继
朝代：明

寒日照荒野，惊风号远林。萧条暮秋节，眷恋故人心。云起望马首，天清闻雁音。更堪明月夜，梦断北城砧。
送希直应聘赴京
作者：许继
朝代：明

陋学窥千载，古今极寥寥。奇才不世出，先哲何其遥。方子间气英，孤凤翔九霄。经史敛胸臆，早岁能充饶。深造入玄閟，精研味腴膏。发为五色文，光？万丈高。吐辞信雄笔，江河势滔滔。闻者但缩喙，白首惭俊髦。受知潜溪翁，恩义犹同袍。顾托有深意，扬言岂虚褒。声价凌海岳，山泽焉久遨。神珠隐自现，宝玉终难韬。中使隆优礼，特起推贤豪。天衢丽云日，盛际宜有遭。纪载小班马，明良慕夔皋。徽猷谅巳著，荣名非所徼。同乡托交谊，春恋岂一朝。因依附劲翮，愧我腹背毛。会难思少留，去马疾若飙。情至不能别，病怀空郁陶。
送希直应聘赴京
作者：许继
朝代：明
体裁：古风

陋学窥千载，古今极寥寥。奇才不世出，先哲何其遥。方子间气英，孤凤翔九霄。经史敛胸臆，早岁能充饶。深造入玄閟，精研味腴膏。发为五色文，光�万丈高。吐辞信雄笔，江河势滔滔。闻者但缩喙，白首惭俊髦。受知潜溪翁，恩义犹同袍。顾托有深意，扬言岂虚褒。声价凌海岳，山泽焉久遨。神珠隐自现，宝玉终难韬。中使隆优礼，特起推贤豪。天衢丽云日，盛际宜有遭。纪载小班马，明良慕夔皋。徽猷谅巳著，荣名非所徼。同乡托交谊，春恋岂一朝。因依附劲翮，愧我腹背毛。会难思少留，去马疾若飙。情至不能别，病怀空郁陶。
送希直游金华
作者：许继
朝代：明

良会古所惜，光景不可留。故人今有行，出门复悠悠。晨鸡号远陌，行色满道周。恻怆意莫宣，慷慨意难酬。愿言力古训，所贵德业优。千里从明师，岂徒事远游。川原渺何极，仰止在山丘。余生学苦晚，贤哲忽我尤。顾乏驰骋力，重增离别忧。遥遥金华道，逸驾邈难俦。瞻望两相失，从君去无由。愿为东南风，吹上八咏楼。愿为云端月，照彼双溪流。君情谅不违，我心复何求。
遣兴
作者：许继
朝代：明

世道日云降，何人激颓流。于时竞靡靡，去古良悠悠。鸿鹄有高志，一举横九州。藩篱日云广，燕雀方啾啾。
重过潘氏隐居
作者：许继
朝代：明

刻诗新篁上，粉节吹幽香。密林若广厦，万斛含昼凉。阴草涧芳洁，古苔石老苍。谅无答清景，咏言示不忘。
闻希直自京还
作者：许继
朝代：明

玉音初捧巳殊伦，天意深嘉得异人。众谓欧苏才复出，我知孔孟道当伸。赐归使就林泉养，期用留为瑞世珍。一旦巳成千载遇，高风矫首在清旻。
除夜
作者：许继
朝代：明

风雪送残腊，春生除夜深。往来宁少间，消长自相寻。无术遣贫病，有怀观古今。灯前儿女乐，应未识予心。
雨中有怀
作者：许继
朝代：明

入春几晴光，物意转萧涩。冰雪寒尚余，云阴昼常集。清晨林端望，两目纵所及。白水天际浑，青山雨中湿。飞来双幽鸟，复向花上立。心赏不可同，何以舒怏邑。
雨望
作者：许继
朝代：明

萧摵木叶声，惨淡山云愁。郊扉度清夏，一雨惊凉秋。茆茨望不见，苍莽非旧丘。羁情信怏怏，世事良悠悠。行人夕已稀，耘者方未休。烟深语俦侣，草上驱羊牛。畚锸岂不劳，志愿无外求。所以沮溺徒，不为尧舜忧。岁功叹已矣，慨然怀绿畴。
雪
作者：许继
朝代：明

山花寒不开，庭雪晓还积。江南十日春，东风未相识。萧条新柳姿，清浅故池色。日晏启荆扉，迢迢迟来客。
题纨扇
作者：许继
朝代：明

霜筠托冰练，好合两无忤。白月当太虚，团光溢寒素。中心抱明洁，耻受炎尘污。顾盻风自生，时哉岂徒遇。为欢殊未极，秋凉入庭树。
题翠竹
作者：许继
朝代：明

鸣凤去不返，湘江春自流。鹧鸪烟雨暮，翠袖不胜愁。
震泽归舟遇雨
作者：许绳武
朝代：明
体裁：五言律诗

为践湖山约，归舟巨港东。一番花信雨，两岸石尤风。水溅春衣湿，溪环晚树葱。石根维短缆，觅火坐谈空。
小赤壁
作者：许维新
朝代：明
体裁：七言绝句

吴楚黄矶大合兵，东风吹火戍烟平。青山染尽英雄血，不忍重题赤壁名。
龙门·其一
作者：许维新
朝代：明
体裁：七言律诗

长山蜿蜿浪混混，双掌摩空峙禹门。半借巨灵通日月，孤悬砥柱壮乾坤。春磐草绿洪荒水，云壑苔斑斧凿痕。今古人人惊胜概，谁将馀润洒千村。
龙门·其三
作者：许维新
朝代：明
体裁：七言律诗

双阙飞流夹远岑，行边展礼傍登临。红亭绝壁松萝径，绀殿遥空鼓角音。玉简云封天柱后，水经藓蚀断碑阴。为留胜迹劳厨备，不是当年菲食心。
龙门·其二
作者：许维新
朝代：明
体裁：七言律诗

天开绝巘对崚嶒，危壑垂栏偪侧登。灏气龙精青涧底，水声松韵白云层。地盘近断昆崙轴，天汉遥澌宿海冰。此日雷门偏震鼓，横戈列校正奔腾。
龙门·其四
作者：许维新
朝代：明
体裁：七言律诗

飞红遥对水亭虚，禹贡尧天尊酒馀。一自鸿濛开宇宙，至今秦晋界沟渠。半空云锁神龟策，双壁天留太史书。延眺曾无终日分，龙门常是马迁居。
蝶恋花
作者：许肇篪
朝代：明

雨饯云邮春去矣，燕嘴泥香，暗度疏帘里。底事玉楼人未起，泪痕染透鸳鸯被。约腕金环空自委，花瓣无情，尽日随流水。唤到侍儿何处使，秋千架外寻梅子。
一剪梅
作者：许自昌
朝代：明
体裁：曲

生急上：一时杀气贯长虹。才离孤鸿。又逐飞鸿。作到家介：娘子在那里。旦上：飞扬跋扈为谁雄。适骇匆匆。试问匆匆。
一封罗
作者：许自昌
朝代：明
体裁：曲

临风半掩扉。悄含情暂倚闾只见那。结伴寻芳花外屐。选胜携樽陌上车。惜春无计。春光暗移。惜花良苦。花期渐踰。镇无言独立长吁气净巾服上。
一封罗
作者：许自昌
朝代：明
体裁：曲

花閒鸟自啼。杜陵东步屧移小生姓张。行三。与宋公明同为掾吏。今日公门无事。宋公明又归去了。独立无聊。不免到街坊上散步一回。见小旦小旦欲避不避介净：呀。那女子生得十分标致。你看他遮遮掩掩。那风韵一发动人哩。。隐约朱帘遮翠髻。掩映芳容倚绣扉教我。凝眸偷觑。神魂欲飞。看他含羞敛袂。天香暗霏。小旦见净避身低吁气介净似莺声呖呖偷吁气。
一江风
作者：许自昌
朝代：明
体裁：曲

泣途穷。老景多虚哄。镇日愁眉拥止生得这一个女孩儿呵。。喜花容未及承筐。有意牵红。撮合怜悲凤。丑：有到有一个财主。他又是不好女色的。怎么样区处呢。老旦：是那一个丑：就是宋公明。。疏财迈古风。疏财迈古风。扶危气概中。名闻天下都倾动。
一江风
作者：许自昌
朝代：明
体裁：曲

老旦上：景龙钟。旧是风流种。转眼成残梦。叹茕茕子母相依。欲觅乘龙向。月下邀笙凤因此上。行行柳市东。行行柳市东。迢迢曲径通。遥瞻青帘迎风动。
一盆花
作者：许自昌
朝代：明
体裁：曲

今日升平景象。看民安市井。武偃疆场更。师师济济尽忠良。生作呕介生：你看那个是甚东西。末：叹无知魍魉。罪犯无将。怎不审详。怎不忖量。生作颠介末：到今日假肆佯狂。难弥反状。
一盆花
作者：许自昌
朝代：明
体裁：曲

生：可惜乾坤浩荡。看天翻地覆。你看这许多牛马。笑介：牛马冠裳你看那边龙起哩。。今朝龙战血玄黄生走杂拦生介生：玉皇下降来请我。我要去。。看此际玉皇下降。鉴别忠良。任吾主张。任吾放旷你看好一条大白蛇。等我去斩了他。。恁道是刘季当年。斩蛇无状。
七娘子
作者：许自昌
朝代：明
体裁：曲

香闺珠幕遮云槛。镜台前菱花照妍。玉凤雕钗。翠钿贴靥。画眉人对齐眉案。
三叠引
作者：许自昌
朝代：明
体裁：曲

旦上：朦胧早起芙蓉帐。笼里家鸡初放。夫婿滞花封。徙倚妆楼伫望。
三台令
作者：许自昌
朝代：明
体裁：曲

外小生戎服上：囹圄拘系贤良。山寨驱驰虎狼。声势甚鸱张。管直捣有谁抵当。
三学士
作者：许自昌
朝代：明
体裁：曲

叹息年来运未通。得君周急义何穷押司。你虽不贪老身的女孩儿。老身思量起来。就是替女孩儿择揟。也难得遇着押司这等好人。押司。你休得推阻。老身要使他。终身有托谐连理难道。对面无缘类转蓬。相钦重。你能敦古风。我自蛇衔切。凤卜通。
三学士
作者：许自昌
朝代：明
体裁：曲

市义何分燕市东。便教倒箧无穷生出银介：我祇怜伊。萧条生计伤头白岂为那。喜气门阑爱烛红。递银与老旦收介：伊需用。幸囊中未空。说甚枯鱼起。彩凤通老旦谢生介老旦。
三段子
作者：许自昌
朝代：明
体裁：曲

杂：他鼾眠梵林。又谁知擒同臂鹰我。疑为绿林。又谁知竿惊隐鳞。蛇弓误落杯中影。茫然造次真堪哂。几送家禽沦陷阱。
上林春
作者：许自昌
朝代：明
体裁：曲

生净同上生：碌碌功曹掌公案。家园里不遑分念。净：萧曹协力同寅。管鲍交情金断。
下小楼
作者：许自昌
朝代：明
体裁：曲

小生：暂停一朝之忿。谩关弓类越人他们都是你舅舅的相识。你。何无爱屋及乌情。丑：干你甚么事。要你多管小生：小生也是你舅舅的好朋友。。虽是乡邻相竞。怎能闭户无闻。
下山虎
作者：许自昌
朝代：明
体裁：曲

老旦上：閒来无事甚逍遥。作开门遇净介老旦：蓦地里衡门开处。遇果车缥缈老身见小女说。押司昨日也到舍下来哩。你。惠顾频频慰伊寂寥。押司里面请坐。小女身子不自在。还睡在那里。他听得押司到此。一定就起来了。孩儿。张押司来了。小旦上：帐掩流苏香梦杳。忽被鹦鹉觉。睡脸朦胧枕印俏。猛可的临邛客抱琴共调。敛袂相邀。见介小旦不语祇含笑。
不是路
作者：许自昌
朝代：明
体裁：曲

丑老旦同上：携手风前。糁径杨花铺白毡。苍苔软。万家烟树满晴川。访名贤。丑：早已到县门首了老旦：只见。琴堂轩敞临南面。丑：那边廊下便是他的公廨。转介合：转过回廊公廨边。丑指介：早已到他门首了。看介合：门斜掩只见他。同心握麈閒消遣。见介老旦丑：敛衽相见。敛衽相见。
东瓯令
作者：许自昌
朝代：明
体裁：曲

净上：乘机会。使牢笼。萧何成败笑谈中。我张三郎财色上安命的。阎婆息在日。我爱他的色。如今死了。真个与宋公明有甚么不共之仇不成。不免乘机去赚他的银子用用。却不是好。进见介净：尊嫂。认得小生么。旦：你是张押司。与我相公同廊。怎么不认得净背介：他。娇柔旖旎云鬟拥我张三郎偷香窃玉的心又动了。再。把风月机关用转介：尊嫂。我与宋公明呵。。同寅交谊久相从忍使你。今日泣途穷。
五般宜
作者：许自昌
朝代：明
体裁：曲

老旦：偶相顾潘安车俨然草茅。适相左东方千骑怅然寂寥。聊把这鸡黍范张邀。丑：只是老身在此不方便哩。老旦：谩说是男女杂坐。共相倾倒。丑：这掩耳偷铃堪笑。早露尾藏头空巧向小旦介：这本等不该老身管的。只是老身既曾作伐。不得不说。你。须念他是今日英豪。谩将他帷簿扰。
五韵美
作者：许自昌
朝代：明
体裁：曲

小旦：洧梁期。西厢约。无言息国娃耻效三郎。你自思量。看你一向怎样调戏我。我怎么样拒绝你。见。金夫几度相推调那里当得你这涎脸儿。偏怜窈窕。适零露相逢蔓草休做。墙花觑。路柳嘲。小旦携净手介小旦：直任你翠被鸳衾。鸾颠凤倒。
亭前送别
作者：许自昌
朝代：明
体裁：曲

郅都鹰舞爪攫鹏鶤须傍那。阳乌朝展翅。阴魄夜飞轮。仓忙快把征衫整敢。卖心知做负义君卿。
会河阳
作者：许自昌
朝代：明
体裁：曲

小旦：对面无缘。抚心自矜。阴虫切切不堪闻。短檠照我寒衾。与黯然泪痕。偏不照情郎影。似含桃颗颗我心头滚似。吞刀寸寸我心头刃。
似娘儿
作者：许自昌
朝代：明
体裁：曲

老旦小旦同上老旦：弱息蕙兰姿。缘分薄归妹愆期。小旦：柳含烟翠拖金缕。韶光媚眼。莺花入梦。抚景迷离。
倾杯序
作者：许自昌
朝代：明
体裁：曲

生：波涛。起绣闱。涌绛绡。辽海远投皂帽。副净：那阎婆息为甚么事便激起兄长的怒来生：其时梁山泊晁保正寄小弟一书。那阎婆息拿了小弟的不肯还。小弟故此杀他的。。为云笺一幅。齐馈多金。嗔他坚执。激我焦燥。把红颜一命。青萍三尺。霎时颠倒因此。学当年避秦。行李逐蓬飘。
元卜算
作者：许自昌
朝代：明
体裁：曲

从来意惹情牵。未及寻芳觅便。今日天怜念教。江妃逢洛川。难道隔蓬山。
光光乍
作者：许自昌
朝代：明
体裁：曲

措大泣穷途。投笔衽干戈。召英雄哨聚梁山泊。那怕官兵争胜负。
八声甘州
作者：许自昌
朝代：明
体裁：曲

侯门伺久。会参谋政务。齐集公侯。临岐道路。匆匆簇拥鸣驺其时天色已晚了。小人连太师爷的尊颜。到也不曾看得明白。。朦胧莫辨黄昏候。仓卒相将锦字投。末：这等太师爷亲自收你的副净：不是。。代收。叹芝宇亲炙无由。
八声甘州
作者：许自昌
朝代：明
体裁：曲

胡搊。言词虚谬。你东遮西掩。盖尾藏头我日常间怎么样看待你。你到来赚我。可恶可恶。。我腹心相视提携久谁料。手足无凭踪迹浮。可尤。一任你诡托无由。
六么令
作者：许自昌
朝代：明
体裁：曲

外戎服上：田尝客也。尽鸡鸣狗盗人也。田横死士义高也。便官兵百万也。临岐怎出牢笼者。临岐怎出牢笼者。
六么令
作者：许自昌
朝代：明
体裁：曲

旦同杂扮士卒上：官差紧者。为黄巾钩党严者。风行雷厉莫停者。怕鼠窜掉头者。东溪望望忙行也。东溪望望忙行也。
六么姐儿
作者：许自昌
朝代：明
体裁：曲

末：闻言顿惊我因。庄蹻充斥叫他们。刁斗时鸣那济州的。北门锁钥属何人任。伏戎于莽纵容毫不禁我如今不难移文到济州府去。叫他缉获便是。。限勒严明那管。诘捕频惊邑人。
六么姐儿
作者：许自昌
朝代：明
体裁：曲

途经兖城。黄泥鸟道。小憩炎蒸。乘墉谁料有黄巾。干戈蜂起苦只苦无救兵。虎口逃生。拯救求怜切人。
出队子
作者：许自昌
朝代：明
体裁：曲

杂：沿村盘问。莫夜禅林照气星。一朝雁爪共鹰擒。丑低介：俛首无言心自省。合：转过溪桥。天色乍明。
刘泼帽
作者：许自昌
朝代：明
体裁：曲

杂：三章法约无私纵。奉官符觅迹寻踪他若躲在家里。叫他出来。这是躲不过的。。兔藏三窟成何用。莫朦胧他若不出来。要连累你哩。。城门火池鱼惊恐。
刘滚
作者：许自昌
朝代：明
体裁：曲

小生：咱每是。咱每是经商自邻郡。枣贩安期。车踰峻岭。溽暑不能行。婆娑疏影你。怎敢乘机。辄思剪径。
刘滚
作者：许自昌
朝代：明
体裁：曲

生：咱每是。咱每是公旬苦奔命。几辆图书。京华呈进你们既是那。估客憩林阴。何须窥影。踪迹堪疑。莫非剪径。
剑器令
作者：许自昌
朝代：明
体裁：曲

末冠带众随上：参破这根由。果然是落他机彀。且仔细将伊追究。怎能胡掩乱搊。
北出队子
作者：许自昌
朝代：明
体裁：曲

看世情忻然长笑。算将来眼睛前若个豪宋公明。扶危济困隐功曹晁保正。疏财将义好他两个呵。咱。俛首低眉要为他把肝胆效。
北刮地风
作者：许自昌
朝代：明
体裁：曲

说起那权臣忒煞也势甚骄。惯纵着心腹贪饕。那生辰纲载珍和宝。逐件件是民间剥下脂膏只见那。搜刮价把民财耗又见那。输运价把民力扰那着处儿。贾怨深激变嚣俺呵。满拚碎涂肝脑。入虎穴把虎子掏料不为。蝇头激动得英豪。
北四门子
作者：许自昌
朝代：明
体裁：曲

俺仔细算将来底事关非小。底事关非小。料区区怎能把党羽招及早向。东溪保正密投醪。恁纵不贪财宝料来。闻言气难消。仗义集英豪。生辰纲把来轻轻担上挑那怕着。官军势骁。干戈卫牢霎时间。攫取如拾草。
北尾
作者：许自昌
朝代：明
体裁：曲

俺鼾鼾醉卧恁休相搅丑睁眼见众介：呀。。俺是个海内人豪今日价。一似失林的困鸟杂拥丑下。
北折桂令
作者：许自昌
朝代：明
体裁：曲

末：怪他们敢肆凶劣蓦地里。显个神通直教胆怯那里要。矢石纷射。旌旗高揭。戈戟森列子凭着。运阴符鬼谷玄诀煞强似。役鬼神法和妖孽不争差。英雄送也一任恁。地网天罗怎禁俺。熟路轻车。
北新水令
作者：许自昌
朝代：明
体裁：曲

一时举义倡豪杰。到头来怎能辞跋涉不倩着。齐关鸡叫彻管取那。海岛田横越这些时。苦费周折猛可的。怒怀起壮心热。
北望江南
作者：许自昌
朝代：明
体裁：曲

末：呀。早则是破重围前队捷。外：追兵又来了末：子又见。逞穷追后尘蹑又作法鬼兵上介末：蓦地里。怪风猎猎走飞沙。黑云渺渺弥原野。旦杂慌介末：管教恁殄绝俺这里。天兵八部甚猖獗。
北水仙子
作者：许自昌
朝代：明
体裁：曲

丑醉上：俺俺俺疲蹑屩怎怎怎怎说得。不饮从他酒价高早早早早。已是价醉酕醄强强强。强把村径绕苦苦苦。苦那迢迢跋涉遥看看看看那。牛羊下日没林皋这这这。这虞渊漠漠谁伴寂寥见见见。见夕阳影里倾颓庙暂暂暂。暂借宿度今宵。
北沽美酒带太平令
作者：许自昌
朝代：明
体裁：曲

末：他今日心胆慑。他今日心胆慑。怎敢再小觑英雄者。南北东西恁阻截。驱驰纵輗軏。早弃着家乡旧业。好盼那关山明月。望梁山云树几叠。计水洼烟波百折。忙发疾发。途路无停辙呀。。难打熬一腔热血外。
北醉花阴
作者：许自昌
朝代：明
体裁：曲

俺落魄生平甚潦草。不知书胸中分晓。还凭着胆气豪。九死等鸿毛。问千秋谁共调。
北雁儿落带得胜令
作者：许自昌
朝代：明
体裁：曲

末：俺仗着那晃晃的星剑光生月俺喷着濛濛的。法水坛霏雪早见那封家嫂。一时林下彻张超雾。五里空中合。旦：阿呀。不好了。怎么一时间狂风四起。烟雾漫天起来末：莽腾腾。阵势把轩辕设颤巍巍。牙纛把玄武列杂扮鬼兵上末：任。官兵十万亲提挈。俺伎俩何穷竭。外：这房子把火烧了罢。放火介旦：阿呀。你看里面火起了。末：家业。都付那煨烬同消灭我们快出门去。。车辙。蚤趁着流星奔飞电蹑鬼兵先杀出旦杂惊下外小生末丑行介鬼兵下介。
十二娇
作者：许自昌
朝代：明
体裁：曲

净：今朝鸳侣惊散。何时凤友团圞小旦：明日你早些来就是。不可失信。。宓妃留枕君须念。休孤我眼悬悬净：这个怎么敢迟时刻哩。。月下共星前敢。蹉跎这良缘。
南侥侥令
作者：许自昌
朝代：明
体裁：曲

外小生丑：五丁同夹盾。六甲共随车。籓触羝羊随手决一似。白登围轻解脱。白登围轻解脱。
南园林好
作者：许自昌
朝代：明
体裁：曲

外小生丑：喜追兵一时陨灭。趁长驱一鞭轻捷。分明似蛟龙战野。外：这也不干我们事。都是蔡京有甚么生辰纲。激动我们的哩外小生丑：我们。岂无端造妖孽。祇因伊酿冤业。
南步步娇
作者：许自昌
朝代：明
体裁：曲

外小生丑：悠悠往事休提者。孔亟情何切。临岐浪自嗟。预计前程把行囊打叠他怎肯。网开三面谩相遮教我。掉头鼠窜无宁帖。
南江儿水
作者：许自昌
朝代：明
体裁：曲

骁骑重重列。围兵密密设。喊声四下如雷彻小生：保正。你看那官兵小觑我们哩。他道。子阳井底蛙堪灭谁知道。金蝉有计躯轻脱。谈笑临期祇用着。一时侠烈末披发仗剑作法介。
双声子
作者：许自昌
朝代：明
体裁：曲

瞻行径。瞻行径。这亲故非凡品。明询问。明询问。这踪迹休容隐外低向小生介：他。仗事因。仗事因。特访寻。特访寻。怕属垣有耳。怎班荆相證外。
双蝴蝶
作者：许自昌
朝代：明
体裁：曲

香偷羡贾午青琐褰。琴心司马把绿绮弹。便匪石心难转。听关关鸟儿也相唤若得。神女绕巫山。香梦圆便做。韩重赴黄泉。鸳冢安。
吴歌
作者：许自昌
朝代：明
体裁：曲

旦：此酒酿成原自那个曲生。曲生价得售好把大家倾。你便奸巧好像子个鬼。那亨子出得个刘伶造计深。
吴歌
作者：许自昌
朝代：明
体裁：曲

此酒酿成恰是有价个因。一味里馨香谁勿起子个贪心。要晓得曲糵一时那价得容易。一担挑来双手子价送与人。
品令
作者：许自昌
朝代：明
体裁：曲

净：须知子猷访戴步蹁跹。谁知吕安题凤惜留连蒙尊嫂留小生进里面来坐。这个都是看宋公明的分上。。屋乌推爱。一时相缱绻小旦叹介净：你。新婚正燕。况佳人莫愁字艳因甚。雾鬓云荒。翠黛颦含远岫攒。
啄木儿
作者：许自昌
朝代：明
体裁：曲

外：睛将裂。梃顿横。羞说韩家宅相亲。你果然访戴临岐。又缘何僵卧祗林我待不送你到官呵。你。行踪诡秘谁能信我待送你到官呵。。一时柱国家声陨到不如。杖下将伊一命倾。
喜渔灯
作者：许自昌
朝代：明
体裁：曲

书生白面应知禁怎学。黄巢亡命。须知你每原属良民。怎凭依绿林。绿林乌合猖狂甚。好劝你星散归耕。金银你权为资本。我便罄囊中曾无吝心。
喜迁莺
作者：许自昌
朝代：明
体裁：曲

生巾服上：晏婴身短祇自笑。区区质赋优旃。盖世忠肝。包身义胆。然诺重似丘山。酬死士万金立散。答君恩一剑时悬。且雌伏自功曹。有日名垂鼎铉。
四犯黄莺儿
作者：许自昌
朝代：明
体裁：曲

他怒臂奋螳螂。纵当车亦可量我。势如破竹谁能挡一任。旌旗肆张。干戈遍扬。笑追兵役役成虚谎。混杀末杂败下外：他们料不敢再来相追了。我们归寨去罢。众行介：归途潇洒。凯歌欢畅。今日梁山势壮。
四犯黄莺儿
作者：许自昌
朝代：明
体裁：曲

外小生：那日自戴兄别后呵。随悔计周张。奈追踪去路忙。预知败露遭沦丧因此。车驰法场。兵埋道傍看此际呵。似残云风捲无拦挡。渠魁歼决。英雄无恙。方快吾侪莽壮。
园林带侥侥
作者：许自昌
朝代：明
体裁：曲

叹今生缘悭分悭。到今宵情怜意怜。看他月思风情曾不谙教我。寂寞若为妍。珠泪连。生醒向小旦介：我们去睡罢。生：楼前钟鼓递相催。小旦：温峤终虚玉镜台。小旦：此夜断肠人不见。生起行残月影徘徊。
园林柳
作者：许自昌
朝代：明
体裁：曲

向天涯冥鸿远空。好随机青鸾数通。免使我做泣麟悲凤。杂上：惧法朝朝乐。欺公日日忧。我们奉县主之命。为宋押司杀了阎婆息。特来拿他的。此间已是他门首。你看那门儿闭上在此。不免打门则个。敲门介：〔香柳娘〕旦：叩双镮遽匆。叩双镮遽匆。怕缧绁相丛。把缣囊偷纵。
大圣乐
作者：许自昌
朝代：明
体裁：曲

小生：计疏虞多费周旋。到头来终须离阱陷只是先打发个人去探信才好。。乘机伺衅潜相探。庶先发制人便若不是。彫戈横处惊鸡犬怎能勾。金锁开来纵凤鸾还有一件。宋公明宅眷必受窘迫。也须着兄弟们请了来。。多方展转。须信道流离琐尾鳏旷堪念。
大斋郎
作者：许自昌
朝代：明
体裁：曲

合：奉官差。禀钧牌。追逋顷刻疾如雷。临岐若少相延挨。株连亲党到天台。
大斋郎
作者：许自昌
朝代：明
体裁：曲

老旦扯生袖上：向长街。步难挨。丑见介：呀。你们为何做这个模样老旦：他把我的女儿杀了。。一时红粉痛尘埋哎。相公相公。。衔恩非是奴心改。伸冤共你赴天台。
大砑鼓
作者：许自昌
朝代：明
体裁：曲

村醪比圣明。欲消渴吻。不必芳尊。价酬生乐何须论我。持螯两腋便风生小生把酒与生介小生：老兄。不妨事。吃一杯。。乘醉偏能信步行。
大砑鼓
作者：许自昌
朝代：明
体裁：曲

香醪喷鼻馨教我们。涎垂口角。汗渍周身。数杯未必沈沈困。生：这也说得是。随你们罢众买酒介众：把。青蚨几贯易缥清。酩酊何辞褦襶行众生同饮小生看笑旦挑桶下介。
大节高
作者：许自昌
朝代：明
体裁：曲

怜孤寡仗义周旋。又何心谐缱绻。丈夫意气原非浅。风流担衽席缘。婚姻眷。区区何足经吾念妈妈。我若因你穷的时节。借你几两银子。就贪图了你的女儿呵。。乘机辄利私情便。质之公义甚堪惭。一时堕落千秋愿。
大节高
作者：许自昌
朝代：明
体裁：曲

衔高谊薄云天就是押司这样一个大丈夫。使小女。效齐眉相举案。终身有托怜嬿婉也好带挈老身呵。。桑榆晚。［⿱⿰牙攴女］织艰。龙钟倦。相依白发无憾净：公明。适才王妈妈说一个馆舍虚。说得极有理。你尊嫂在宅上管家。又到这里来不得。你如今公廨中又没有个服事的人儿。。梅花纸帐眠孤馆况且情之所钟。正在我辈。。钟情我辈又何嫌。鹣鹣莫负于飞愿。
天下乐
作者：许自昌
朝代：明
体裁：曲

旦上：夜半妖星照水滨。遭逢梁上相惊。探踪迹。凭闺阃。侧望伤神不自禁。
太平歌
作者：许自昌
朝代：明
体裁：曲

乘机变。赖有此瑶函。那呼吸存亡悬寸缄小生写介：把。霞笺委曲行方便。喜点画肖处浑无辨合：若得。槛车促械。就间关笼鸟管翀天。
姐姐插海棠
作者：许自昌
朝代：明
体裁：曲

枉然。小星光灿。妒娥眉入宫难免。形孤友凤。影只交鸾净：尊嫂请自放心。宋公明不是这等的人。。喜今朝二姓交欢。管异日百年相眷。丑：还须念我月下冰边。拈成缱绻。
小措大
作者：许自昌
朝代：明
体裁：曲

城狐社鼠。扰朝廷。毒闾阎。今日转输。骚动何堪。不思民困时艰。众心难按因此上。频年劫掠滋变。净：这盗贼就是太平时节也是有的。干上官甚么事生：呀。张兄。你看如今为盗的那里尽是无赖所为。便是。那豪杰人人甘作乱。胆欲寒。眼见中原不获安。一木难将倾厦撼。杞人妄自忧天。
小桃红
作者：许自昌
朝代：明
体裁：曲

日来营系苦无聊。不知是那一点红鸾照也。喜孜孜的千金一刻在今宵。丑上：愁窥高鸟过。老逐众人行。见介丑：呀。张押司。你到那里去。宋押司在我茶坊里候你哩。净：你对宋押司说。我不得工夫来。丑：晓得。两地无千里。因风寄数声下净：哎。今日偏又遇着王妈妈。。这都是遇敲爻。还怕他远相追。复相邀。仍相值。幸喜得这机会巧也。取次已到蓝桥呀。你看怎么闭上门儿在此。我只得从容等他。。权延伫暂徘徊敢月下仿僧敲。
尹令
作者：许自昌
朝代：明
体裁：曲

净上：忆邂逅春风曲槛。又蹉跎秋风纨扇我思量那阎婆息呵。他。几度秋波偷展。彷佛时恶笑靥教我。魂荡香闺。百尺游丝梦里牵。
尾双声
作者：许自昌
朝代：明
体裁：曲

老旦：今朝相吊怜形影。谁伴桑榆悲晚景。携小旦下老旦同生行介老旦：陌上愁看泪满巾生：管教你。春草秋风老此身。
尾声
作者：许自昌
朝代：明
体裁：曲

外：一朝邂逅多徼倖。丑：我自分交谊期刎颈。合款款林皋并辔行。
尾声
作者：许自昌
朝代：明
体裁：曲

小旦：何须鵩鸟来相窘。效于飞双双入冥。我才得九地含矑鸳冢安然寝。
尾声
作者：许自昌
朝代：明
体裁：曲

我回思当日堪衔结他。为人真个能为彻小生：我们此行。那王伦不过一个书生。无甚伎俩。见了我们这一夥。他还未必肯容留哩。。还怕那措大临岐把我们轻磨灭。
尾声
作者：许自昌
朝代：明
体裁：曲

我虚脾敢向相知弄。管及早弥缝终讼背介：我早见他。心有灵犀一点通。
尾声
作者：许自昌
朝代：明
体裁：曲

杂谢介：你言词正。意可亲。果不负生平有盛名。直教我感激自倾心。
尾声
作者：许自昌
朝代：明
体裁：曲

狂且运落生应陨。看败露一朝难禁。管顷刻追踪不暂停。
尾声
作者：许自昌
朝代：明
体裁：曲

生：须择日开罗鞯。合：依稀犊子遇眉连。始信姻缘匪偶然。
尾声
作者：许自昌
朝代：明
体裁：曲

等閒相视司空惯。谁解怜香依玉软哎。张三郎。张三郎。我一发要思量你了。。教人留意桑间。
尾声
作者：许自昌
朝代：明
体裁：曲

老旦：他潜踪秘迹眠芳草。喜犬吠篱边相扰三郎。你这遭来。到要谨慎些儿。须防他。一缕柔肠恨未消。小旦羡尔优游正少年。
山坡羊
作者：许自昌
朝代：明
体裁：曲

乱纷纷忙离山嶂。急煎煎争驰车仗。路迢迢望城门未关。影悠悠东市分途往。暗主张。弓刀贴肉藏。衣更服变。服变平时状。好相机宜。同施伎俩。思量。英雄未易伤。猖狂。官兵孰敢当。
山坡羊
作者：许自昌
朝代：明
体裁：曲

生副净：气冲冲精神莽撞。影飘飘英魂荡漾。生：痛煞煞把池鱼罹殃。合：恨悠悠赍志同沦丧。杂：此间已是法场上了。生副净：赴法场。心思自感伤副净附生耳介：那梁山泊张榜说来救我们。只怕来不及了。。须臾援救。援救成虚谎生：哎。。祸到临头。空劳惆怅。末冠带杂随上指生介：乖张你。平时空项强。指副净介：荒唐你。今朝谁抵当。
山麻秸
作者：许自昌
朝代：明
体裁：曲

净：昨日呵被洞口花相笑。笑我路入天台。棹阻藤稍。今朝特地里来践你的莺期燕约。小旦：这也难些。净：尊嫂。小旦：甚么尊嫂尊嫂。若说尊嫂。须知朋友妻不可戏了。净：这等要小生叫甚么呢。小旦：我要你叫娘。净笑介：这等我被苏州人骂着了。说是入娘贼。小旦笑净搂小旦介净：喜乘机缨冠掏李。纳履攘瓜。傍朔偷桃。
引驾行
作者：许自昌
朝代：明
体裁：曲

合：怪他每遇生辰。便纷纷骚扰民生幸喜得今日呵。。大事图谋已有成。乘夤夜载归轮囷。有甚风声。谁知影形。
引驾行
作者：许自昌
朝代：明
体裁：曲

合：牵牛无妄堪矜。料伐国不问仁人教他。首匿潜同狄庆灵那。梁山泊水洼难进我们。预办前程。堪藏影形。
忒忒令
作者：许自昌
朝代：明
体裁：曲

叹寂寞沈吟画阑。暂徙倚徘徊雕槛。金风飒飒。景物增悽惋。悲摇落向谁言。悲摇落向谁言。嫁萧郎也枉然。镇愁凝泪脸。
思园春
作者：许自昌
朝代：明
体裁：曲

老旦上：张敞无端滞此身。画眉契阔已经旬。宋公明一向不到我家里来。多分是王妈妈讲了些是非。我如今特地寻他归去。各处寻不见他。只得在此等他一等。生上：天外故人飞信。意气死生亲见介老旦：呀。宋相公。你为甚么一向不到家里来。我那里寻你不到。不想你到在这里閒走。。今日相看眼倍青。应怜绣榻满埃尘。
意不尽
作者：许自昌
朝代：明
体裁：曲

替天行道旌旗漾。看忠义堂颜高敞。管指日招安达帝乡。
懒画眉
作者：许自昌
朝代：明
体裁：曲

自公退食过新丰。笑指生涯树树红只见那。茶烟轻飏落花风。丑指生向老旦介：那来不是宋公明。待我先拿茶去与他吃了。再作计较。生作入介丑：押司请坐。生坐丑递茶与生介生：流霞满汎亲供奉。渴吻旋消春笋中。
懒画眉
作者：许自昌
朝代：明
体裁：曲

西山日暮杳溟濛。生计萧萧向北风他久闻押司大名呵。。生平慷慨跨江东今日若得相怜。不使他。监河望贷成虚哄他情愿把女儿与押司呵。。箕帚从容侧室中。
扑灯蛾
作者：许自昌
朝代：明
体裁：曲

闻言胆战惊。闻言胆战惊。缉捕风声紧。株及惜雷陈。欲待旁观安忍也那。区区保正。真成一掷赌乾坤。效渔人纵子胥星奔。驱驰传信。早见马足起红尘。
拨棹入江水
作者：许自昌
朝代：明
体裁：曲

三生愿。喜灯前绣帐悬。又移近生笑介：拥鸳衾梦绕巫山。拥鸳衾梦绕巫山。贴生脸笑介：但豆蔻含胎可怜。款款轻轻。呵护香温玉软生作倦伸腰又坐介。
接云鹤
作者：许自昌
朝代：明
体裁：曲

末冠带众随上：么魔小丑甚狂猖。反诗题罢震江阳。
摊破簇御林
作者：许自昌
朝代：明
体裁：曲

众拥旦上：悲流落。没主张。一路迢迢暗忖量。未知他果否潜踪。只落得裙钗飘荡。作到介杂：禀夫人。已到梁山水寨了。旦：虎狼窟里相凝望怎能勾。鸳鸯池上相偎傍。外小生老旦众上：救忠良。欢娱簇拥。返旆有辉光。
摊破簇御林
作者：许自昌
朝代：明
体裁：曲

生：云天谊。讵可量。匡救蜉蝣离虎狼。复垂怜阃内荆钗。使夫妻团圆无恙。合：锄强铢暴军威壮。扶危济困恩波旷。恁强梁。能如山寨。水浒有馀光。
斗双鸡
作者：许自昌
朝代：明
体裁：曲

胸中气。胸中气斗牛怒喷。腰间剑。腰间剑虹霓光奋。岗转疑村飞奔。行行未一程。相逢狭径。杂：恩人相见。分外眼青。仇人相见。分外眼昏。丑拔剑介怎顾得怒当车螳螂臂逞。
普天乐
作者：许自昌
朝代：明
体裁：曲

离家来云山绕。回首处松榆邈。望云端怨气成虹。按刀头血痕犹绕。猛可的追想到那。好姻缘到把冤家造。闪得人水远山遥。拚得个云深雾杳。忆交情使人梦役魂劳。
月上园林
作者：许自昌
朝代：明
体裁：曲

徘徊顾。陡然惊遍风流祸。问昆崙何在。掩取娇娥。我手足茫然失措哎。宋娘子。宋娘子。你到今日。难道也说。心匪石不能磨。心匪石不能磨。
月上园林
作者：许自昌
朝代：明
体裁：曲

真心吐我怕你把。无情岁月空閒过待劝你。学东邻窥玉。卓氏当垆。旦怒介：唗。你怎么就说这样言语来唐突我净笑介：是小生唐突。望乞尊嫂恕罪。只是小生为尊嫂计呵。。枉自把年华担误。看牛女会明河。看牛女会明河。
月上园林
作者：许自昌
朝代：明
体裁：曲

窥青琐。鳏鱼渴凤无如我。奈霎时中热。蓦地偷过。小生一向有意于宋家娘子。不曾遇着个便儿。今夜待我闯入他内室去。旦上相见介旦：呀。张押司。这是奴家内室。若有甚么事。请在外边坐了。待奴家出来商议便是净：小生乘此月色。信步到此。不知是尊嫂内室。这是误入桃源了。。对明月忍把良宵轻错。因乘兴遇娇娥。因乘兴遇娇娥。
朱奴儿
作者：许自昌
朝代：明
体裁：曲

喜不尽樽中浊醪。更相侑盘内羊羔。灯火荧煌醉客豪。拚黄公酒垆共倒生：小弟明日鸡鸣就要起身哩。。清宵杳。沈沈漏高。暂托宿。听鸡报。
柳交枝
作者：许自昌
朝代：明
体裁：曲

叹萧墙祸逢。叹萧墙祸逢。势难轻纵。天涯飞把东华控。料钱神可通。料钱神可通。公府好朦胧。私仇枉倥偬。莫迟疑守株待穷。好驱驰乘时御风。
柳南枝
作者：许自昌
朝代：明
体裁：曲

愤鸳闱背风。愤鸳闱背风。胸填汹汹。剑光落处红颜送那阎婆。泣桑榆影穷。泣桑榆影穷。膝下霎时空。公庭亟相控。幸脱手趁转蓬。怕追亡逐飞鞚。
桂枝香
作者：许自昌
朝代：明
体裁：曲

我玄黄辐辏。瓒璜骈偶只是。频年剽劫堪虞。此际驱驰不苟你。莫沿途逗遛。莫沿途逗遛。落人机彀。临岐僝僽。暗夷犹我见你。报主心常赤。图成策更优。
桂枝香
作者：许自昌
朝代：明
体裁：曲

承恩自旧。衔环已久。既蒙不弃驽骀。怎敢辄辞牛走。但区区远游。但区区远游。辎装颇厚。不虞难救。还要求老爷分付。凡运纲的人夫早晚行止。都要听凭小人的主意。不可执拗才好。净：这个何难。我只要你小心在意。早去早回便了生：老爷。你。问行舟。不惜驱驰苦。还凭约束优。
梁州序
作者：许自昌
朝代：明
体裁：曲

马嵬埋玉。珠楼堕粉。玉镜鸾空月影。莫愁敛恨。枉称南国佳人。便医经獭髓。弦觅鸾胶怎济得。鄂被炉烟冷可怜那。人去章台也一片尘。铜雀凄凉起暮云。看碧落箫声隐。色丝谁续恹恹命。花不醉下泉人。
榴花泣
作者：许自昌
朝代：明
体裁：曲

梁山水泊。聚义有群英。生：吾闻得寨主是个白面书生王伦。果然是么杂：正是。。遵约束。禀王伦闻得押司的为人呵。。大名远播素钦承。轻干阃禁。擢发罪不胜小校们此来呵。。负荆相请。便成擒我自甘心忍。送箱还介杂：把珠还合浦重渊。更剑合丰城旧型。
江头送别
作者：许自昌
朝代：明
体裁：曲

小旦：听伊语。听伊语心烦意恼。将奴做。将奴做倚门献笑。吾自爱吾连城宝。何必你舌鼓唇摇。
江神子
作者：许自昌
朝代：明
体裁：曲

净：转身望绮寮。只见他笑脸相招。净携小旦手介：香风拂拂鲛绡。从容携手欲魂消老旦：三郎。适才也勾了你了。你还要通宵。咦。你好受用的是。珠围翠绕。
油核桃
作者：许自昌
朝代：明
体裁：曲

蓦地里教人魄丧。到此际救援谁仗。挟邮筒潜向梁山往。乞他们引手相匡。
海棠春
作者：许自昌
朝代：明
体裁：曲

末冠带上：心悬辎重浑难定。但愿得沿途宁静。何日到神京。偏怪鸦成阵。
海棠醉东风
作者：许自昌
朝代：明
体裁：曲

酒合欢。杯浮琥珀光偏艳。老旦指生介：看五陵侠少。裘马翩然。幸茑萝附木缠绵。更兔丝从风婉转。念奴暮年。指小旦介：念伊少年。影形吊处。相依有伯鸾。
渔灯儿
作者：许自昌
朝代：明
体裁：曲

莫不是向坐怀柳下潜身。莫不是过男子户外停轮。莫不是携红拂越府私奔。莫不是仙从少室访孝廉封陟飞尘。
滚煞尾
作者：许自昌
朝代：明
体裁：曲

英豪气短。尽成虚谎子落得。裹足徘徊岐路傍那讨。日月双擎依末光。净：山寨粮草不足。以后也自然不能勾招贤纳士了小生目净小生向生介：这是。升斗规模煞可量只是可惜连累了众好汉哩。俺见。个个争先谁敢当今日价。一概声名陨四方。贻笑千秋气不扬。生：说得是。寨上不留列位。小可偏要留列位小生：只怕义士做不得主么。。令禀中军怎主张。外：小弟们虽蒙义士固留。只是去罢。生：去不得。去不得。若要去。大家同去。净怒介：这等。山寨一向的号令那里去了。生：甚么号令。甚么号令。你这样人也做不得寨主哩。外：我们只是去罢。不要伤了你们的和气。生：有甚么和气可伤。净：这等你敢是要杀我哩。生：我便杀了你。待何如。净：叫喽啰。与我绑他出去。枭首示众。生拔剑扭净介：我与你并个你死我活罢外佯解介小生：你看。众叛亲离尽反唐。祸起萧墙都沦丧生杀净介小生：他。一事无成悲懊丧。
滚绣毬
作者：许自昌
朝代：明
体裁：曲

端不为那逐乌飞兔走忙。趁狼奔鼠窜慌祇为这些时。梁山泊能收人望因此上兄弟们。结束乔装。路迢迢。急煎煎。奔走相降又怎料。负虚名露出那书生伎俩向生介：恁那晓得。费千金马骨有馀香子是那。笺笺株守。边幅小难开广。净：果然山寨狭小。不能开广。休得见罪小生笑介：小弟们自然去的。只因众好汉们强留。故此是这等说。况此行呵。料不就似。臧获亡羊泣道傍向生介：只是梁山泊好汉再不思量要与人。论弱共争彊。
满庭芳
作者：许自昌
朝代：明
体裁：曲

义士公明。轻财任侠。由来豪杰倾心。生辰纲起。保正集群英。劫自黄泥岗上。风闻处脱手飞腾。梁山泊内。从此结衔深。好施多轸恤。姻缘撮合。红粉多情。青琐偷香巧。剑底风生。激得有家难奔。相拯处变起江城。都因是罡缠水浒。忠义尽传闻。
满江红
作者：许自昌
朝代：明
体裁：曲

小旦扮鬼魂上：绛树摧残同木槿。馀芬未泯。向偷香深处。当垆旧径。月下空归环佩冷。星前暗泣铅华褪。蜡烛成灰泪尚零。千秋恨。
滴滴金
作者：许自昌
朝代：明
体裁：曲

外背介：闻言暗把狐冰听我这里若有这等样一个人呵。。管取荆州曾识认。牛衣影里难悬问哦。我有计在此了。待我瞒过了他们。背地里去问他一个端的。转身向杂介：列位。既是这等说。要老夫同到县里去。只是今日有些须小事。列位在此宽饮一杯。待老夫完事。即便同行。。念朝来鞅掌甚。乞容整顿。效陈遵井中投辖稳。把村醪共倾。拚得沈沈酩酊。
点绛唇前
作者：许自昌
朝代：明
体裁：曲

小生上：羽扇纶巾。自誇多智天罡耀。参谋巧。帷幄供谈笑。
点绛唇后
作者：许自昌
朝代：明
体裁：曲

密语关情。附耳言难了。羊求到。且匆匆屣倒。见介合功成借箸缘非小。
熙州三台
作者：许自昌
朝代：明
体裁：曲

净上：日来公务蹉跎。无因访问娇娥。乘兴暂相过。愿天教瞥然遇他。
燕归梁
作者：许自昌
朝代：明
体裁：曲

侠骨嶙峋老更坚。看白发上冲冠。不屑封侯鲁仲连。赍壮志守林泉。
犯胡兵
作者：许自昌
朝代：明
体裁：曲

他功曹暇日权偎傍。悠悠徜徉。绿衣黄里何妨只怕。野鸳生妄想管取。小星光自朗。定不教江汜叹相抛。终身�望。
犯胡兵
作者：许自昌
朝代：明
体裁：曲

蛾眉淡扫思张敞。情怜乐羊。纵然有妇糟糠。鸡鸣成梦想。齐眉成孟浪。那曾教夫婿觅封侯。倚门凝望。
狮子序
作者：许自昌
朝代：明
体裁：曲

相逢在岐路间。向垆头盘桓息肩他。糊涂一时。倏起波澜。可惜他生死在转盼。特恳你念交情。赐提携。救迍邅。同心金断难道。恝然不顾。袖手旁观。
猫儿坠桐花
作者：许自昌
朝代：明
体裁：曲

回头一顾。留意在秋波我。欲向瑶宫问玉蜍。梧树何年歇凤雏。净作入门小旦避老旦后介老旦：呀。押司为何又转来。净：我失落了十数两银子。不知在那里失落的。老旦：这等押司你自寻便是净作低头小旦避老旦后介净背介：只见他〔梧桐花〕。六幅潇湘水半拖我。低回睨处金莲露。
猫儿坠玉交
作者：许自昌
朝代：明
体裁：曲

隔帘偷觑。彷佛忆当初。鸿渐曾经驻玉珂。翩翩结束自婆娑老旦：我的儿。你快不要说这样话。我把你许嫁宋押司。原是贪他的钱财。〔玉交枝〕。盟姻祇是居奇货。况檀郎风流不负。配娇姿姻缘不错。
玉井莲
作者：许自昌
朝代：明
体裁：曲

旦上：闷掩流苏。镇日恹恹独坐。
玉井莲
作者：许自昌
朝代：明
体裁：曲

虚左堂前。此日红鸾光灿。
玉井莲
作者：许自昌
朝代：明
体裁：曲

馆舍萧然。良夜交欢嬿婉。
玉交枝
作者：许自昌
朝代：明
体裁：曲

净：锦衾罗鞯。误卿卿青春少年。芙蓉狼藉秋江畔若是小生得了尊嫂这样一位美人呵。。妆成金屋阑斑。携将阿娇相贮偏。为云为雨迷莺燕只是你可惜差配了对头。。叹红蕖浪交野鸳只是我可惜缘分浅些。。叹金梧不停彩鸾小旦。
玉女步瑞云
作者：许自昌
朝代：明
体裁：曲

副净急上：为救金兰。奔走直如飞电。取道到忠义堂前。
玉女步瑞云
作者：许自昌
朝代：明
体裁：曲

外戎装众随上：结党梁山。行道替天佐汉。看建帜忠义堂前。
玉娇娘
作者：许自昌
朝代：明
体裁：曲

关河萦梦。离家园飘摇断蓬。忍看掩泣牵衣送。教人心折临风你。锦瑟无弦赋落鸿我。玉笼不锁乘飞凤。痛风波乍逢。痛风波乍逢。话别情浓。分飞泪涌。
玉枝带六么
作者：许自昌
朝代：明
体裁：曲

酒阑人倦我。眼矇眬神思黯然。灯前絮语煞堪怜奈。樵楼鼓已催残那。黑甜乡里周公伴。
玉楼春
作者：许自昌
朝代：明
体裁：曲

末上：东城渐觉风光好。皱縠波纹迎客棹。绿杨烟外晓云轻。红杏枝头春意闹。浮生常恨欢娱少。肯爱千金轻一笑。为君持酒劝斜阳。且向花间留晚照问答照常。
玉芙蓉
作者：许自昌
朝代：明
体裁：曲

副净：交情托宝刀。浊酒供谈笑。叹马周寥落。张俭飘飖便。缣囊不惜居佣保。复壁无缘慰寂寥。生：小弟要赶路行走。酒不吃了。副净：怜松绍。再杯倾几瓢。谩催程我心悬旆正摇摇。
琐窗绣
作者：许自昌
朝代：明
体裁：曲

他慷慨仗义堪多。岂区区小丈夫若。负荆开罪。乐与为徒他怎肯。乘机就计。轻收降虏。合：疾忙的璧还故土。疾忙的璧还故土。
琐窗绣
作者：许自昌
朝代：明
体裁：曲

及时雨名震皇都。是当今大丈夫。登龙附凤。愧我无途怎。探囊胠箧。教他被虏。疾忙的璧还故土。疾忙的璧还故土。
琐窗郎
作者：许自昌
朝代：明
体裁：曲

论年来劫掠堪嗟。剽宝玉似抟沙。若非预清草泽根芽。怎能无恐台衡献纳。合：速移文都城预约三章法。期上寿得荣誇。
琐窗郎
作者：许自昌
朝代：明
体裁：曲

论潭潭相府豪奢。觑金玉等泥沙。若非世宝海岳精华。那堪郑重纶扉献纳。合：速探寻奇珍不惜千金价。期上寿得荣誇。
瓦盆儿
作者：许自昌
朝代：明
体裁：曲

穿窬轻觑。正出花宫漏报严更。迷香梦。拥孤衾。那里是无端揖盗自开门。端不为谩藏疏诲盗相侵。生：我陡然间侍琴堂青鸾把信闻。忙慰你少原遗恨。塞马去无凭准。楚弓丧何须问。况且那盗贼本王臣。
生查子
作者：许自昌
朝代：明
体裁：曲

五马喜通麻。相府威权大。纡紫坐黄堂。富贵倾天下。
生查子
作者：许自昌
朝代：明
体裁：曲

副净扮戴宗上：瞬息绕天涯。信步腾云驾。意气欲横秋。侠烈闻天下。
画眉序
作者：许自昌
朝代：明
体裁：曲

外：草寇匿乡村。想即鹿无虞未狂逞。赖穷搜穴兔。捷取饥鹰。又何须击柝重门也。免得伏戎时警。此行功迹贻荒径。出银与杂介外聊把青蚨相赠。
番卜算
作者：许自昌
朝代：明
体裁：曲

净冠带上：乐广在皇州。屈指悬弧候。南山高对泰山浮。遣祝华封寿。
碧牡丹
作者：许自昌
朝代：明
体裁：曲

丑上：茶肆邀冠盖。傍市开。底事关心处。延颈待。因何聒耳。噪檐前鸦可怪。
碧牡丹
作者：许自昌
朝代：明
体裁：曲

闻讣堪惊骇。泪满腮哎。宋江宋江。。亲手将人刃。三尺在阎妈妈。不怕他走到天上去。待我与你拿状纸进去禀县主老爷。看王妈妈身上要宋江便是。。管教勾治王妈妈。。祸临头伊莫怪。
秋夜月
作者：许自昌
朝代：明
体裁：曲

气概雄。论交四海芳名重。魏齐应有平原拥就不然的时节。他做。丧家之狗天涯哄强似。游鱼就釜底。任区区擒纵。
秋蕊香
作者：许自昌
朝代：明
体裁：曲

小旦上：金井辘轳历乱。浑惊觉珊枕挨残。手揽寒衾窗内见。败叶萧萧风剪。
窣地锦裆
作者：许自昌
朝代：明
体裁：曲

生上：外郎高步似神仙。壮志仍输祖逖鞭呀。为何门都闭上在此。。柴门深锁绿杨天。细草侵阶乱碧藓。
章台前柳
作者：许自昌
朝代：明
体裁：曲

瞻山斗仰止殷恨。介绍无从御李膺谁料。天涯知己存你。仗义知非浪得名。入林把臂交盟订。生：小弟就此告别。会唔无期。前途保重。合：赋别销魂。早结伴向通津。
粉孩儿
作者：许自昌
朝代：明
体裁：曲

匆匆的案如山旁午甚。怎偷閒顷刻晏然安寝老旦：相公说那里话。。齐眉举案岑寂深。倚纱窗望眼含颦。生背介：且哄这婆子去再处。转介：这等妈妈你请先行。我到公廨去完了些事就来。老旦：押司。老身若不与你同行。你一定又不来了扯生介：一定要你去。。促芳尘蚤趁膏车。怜闪得鸳瓦霜冷。
红绣鞋
作者：许自昌
朝代：明
体裁：曲

一朝血溅红裙。红裙。一时粉碎青萍。青萍。把骸骨覆罗衾。把鱼雁袋钊文阎妈妈。你的女儿被我杀了。我如今自出门去哩。。把蜡履出柴门。
红芍药
作者：许自昌
朝代：明
体裁：曲

老旦：我的儿。你收拾了此际檀痕。还须念旧日鸳盟背向小旦介：你。把嘴弄虚脾。卖些甜净。眼乜斜递些风影转介：你们两个怎么一个向东。一个向西。。悠悠浑似陌路人相公这也怪我女孩儿不得。你看他。没来由腰同瘦沈。也祇因梦断梨云。你们两个进去睡罢。扯小旦生进房坐介好两两鸳鸯睡稳。
红衲袄
作者：许自昌
朝代：明
体裁：曲

他怎敢再干求冒那冯妇嫌他怎敢。妄思量焚那冯驩券他祇念。感恩图报骨空镌他祇念。恩山义海盟难变如今押司与他令爱呵。一个儿。闺阁幽枉待年一个儿。馆舍虚谁作伴因此。乞好逑君子暂咏关关也。花烛辉煌映玉环。
红衲袄
作者：许自昌
朝代：明
体裁：曲

生：莫不是剡溪舟乘兴还。老旦：老身特地来的生：莫不是。豫章邮乘风便。丑：我们又不是殷洪乔生：莫不是。桃源误入迷刘阮莫不是。雀角纵横讼淑媛。老旦：都不是生：莫不是。慕河阳看花遍莫不是。乞监河摇尾怜。丑：一发不是了生：哦。这等我猜着你们了。多敢是。投桃思报不忘戋戋也。今日同㘅黄鸟环丑。
绛都春
作者：许自昌
朝代：明
体裁：曲

外野服上：一方保正。喜今日共推。齿德皆尊。本分衣冠。随缘耕凿安时论。猛按着腰间霜刃。发于新硎。问何年遇事。铮铮感奋。
缑山月
作者：许自昌
朝代：明
体裁：曲

生上：忠信涉波涛。行矣莫徒劳。似孤云无定鹤辞巢。盼梁山在望。乡关在念。转自牢骚。
缕缕金
作者：许自昌
朝代：明
体裁：曲

笑介：甘唾井。恨无因。拾遗非祇幸得兼金他。党结梁山泊。反形足證想。天教笼鸟翮凌云把。银瓶落梧井作睡介。
耍孩儿
作者：许自昌
朝代：明
体裁：曲

生：倦体欠伸浑欲瞑。自觉无聊甚。听帘外秋漏沈沈。寒灯。一任你背地空挑尽我。梦蝴蝶栩栩庄周寝。那顾得閒愁闷生作挂钊文袋睡介小旦起背觑生介。
芙蓉红
作者：许自昌
朝代：明
体裁：曲

外：奸臣弄主权。墨吏酿民怨我。把杞人忧切。漆室愁偏怕。田横倡义咸思变。陈涉凭陵遂揭竿。谁酿乱。濒危不安。诛谗佞。酬吾愿。
芙蓉红
作者：许自昌
朝代：明
体裁：曲

旦指外介：伯伯。你本待鹰鹯秋汉抟指生介：相公。你。骐骥春风展。恨延津何事。两埋龙剑他。妖狐空穴城隅畔你。怒马终驰塞外山。休嗟怨。畴甘瓦全。佐王图。真吾愿。
芙蓉红
作者：许自昌
朝代：明
体裁：曲

财疏邓穴钱。义仗夷门剑。是千秋知己。同调相怜。论交岂为黄金变。阅世惟将白眼悬。还堪念。鹏程未抟。淹公掾。非吾愿。
荷叶铺水面
作者：许自昌
朝代：明
体裁：曲

净：思娇艳。煞自怜。谁教祖生鞭着先只是宋公明不是个知趣着人的人哩。。一朵奇葩到把游蜂采野蝶穿我想他每今夜。两个好不受用。。雀屏花烛焰。象床鸾凤颠。丑：正是他们今日成亲。阎妈妈叫老身请押司陪宋押司过门。净：我不去。丑：押司怎么不去净：我去时节。对面无缘。有梦难成。睁睁祇悬双饿眼。
莺踏花
作者：许自昌
朝代：明
体裁：曲

你絮叨叨空烦巧言。笑吟吟空涎慢脸难道你家里没有内眷的。只管在此胡行乱走么。。便无衣绥狐堪念。那陌上褰裳可惭。
蛮牌令
作者：许自昌
朝代：明
体裁：曲

老旦上：绣户静。画帘飘。听介：房栊闭。语声娇三郎。你。昆崙谁赤紧向郭府盗红绡。净：忙整着衣裳颠倒。小旦：忙整着钗鬓萧骚。小旦：母亲。你来多少时候了。老旦：已是来好一会。向净介：三郎。也勾你了。请坐。净小旦老旦坐饮介合：鸳鸯侣。鸾凤交。这情踪一时不觉逍遥。
解三酲
作者：许自昌
朝代：明
体裁：曲

副净：痛失火池鱼罹咎。苦亡猿林木贻忧老爷。可怜小人呵。。驱驰道路方回首。顿无端三木囊头太师爷笔迹。老爷一定认得明白的。就可见得真假了。他。笔踪楚楚非蝌蚪我。冤气沈沈贯斗牛。灾星凑。叹身依无主。舌辨无由。
解三酲
作者：许自昌
朝代：明
体裁：曲

末：你把密启轻轻相漏。把奸党故故相纠。槛车就道虞僝僽把你二人呵。。向云阳伏法何尤你。华亭鹤唳听难久。北寺皋陶祭可忧。深堪咎。便怒飞有翼。插翅无由。
豆叶黄
作者：许自昌
朝代：明
体裁：曲

小旦：眼儿前。落莫光景堪怜。怎教人潇洒兰闺。怎教人潇洒兰闺。只落得香愁玉怨。舞裙歌扇。尘埋可怜。净：这等看来。多分是宋公明不知趣。不着人了。小旦叹介：好一似失群的孤雁。好一似失群的孤雁。形影凄然。为着那风流扼腕。
赏宫花
作者：许自昌
朝代：明
体裁：曲

恨谋疏万全。忆图书觉惘然。败露难胡掩。林木祸相延他。捷足飘飘如摄电。追踪不逮使还辕。
赛红娘
作者：许自昌
朝代：明
体裁：曲

红颜命淹蹇。凤衾寒。秋风任冷落。悲团扇。祇自怜他虽然奚落奴家。奴家只是守他的闺门。。罗敷蚤把兔丝绾。难挽断。宿瘤甘把翠钿减。难逗乱。
越恁好
作者：许自昌
朝代：明
体裁：曲

生急上：楚弓遗影。楚弓遗影。虑祸甚关心。我起身得急了。把钊文袋遗失在房内。那金子到也不打紧。晁保正与我那封书。怎么泄漏得的。只得转来拿了去。进房寻不见摇小旦小旦做不醒又摇小旦醒介生：我有个钊文袋。你见在那里。还了我罢。小旦：你那一只手交与我。到来问我讨还生：难道。璧沈江汉无凭准好返。镐池君。小旦：在到在我身边。你做人狠得紧。我要留在此做把柄的。没得还你生：甚么把柄。不过五十两金子在里面。你要就送了你。。黄金闪烁堪献芹。赠遗何吝。小旦：难道只有金子在里面。我今日要与你讨个了当。省得明日做出谋反大逆的事来。连累着我母子。你好好写一纸休书与我。生：这个何难。我就写。生写介小旦：中间要写说。任凭改嫁张三。生：哦。这等王妈妈说是真的了。我就写这一句。写完付小旦介生：你如今好还我了。小旦：我决没得还你的。生夺得袋中刀介：你看我有刀。不怕你不还我。小旦：我不还。难道杀了我不成。生：手儿内光闪闪锋难近。心儿内气愤愤情难忍。
迎仙客
作者：许自昌
朝代：明
体裁：曲

净戎服杂持礼上：事谋始。费商量。权在我。任主张。他们似虎更如狼。今日容情到底有参商。
醉罗歌
作者：许自昌
朝代：明
体裁：曲

徙倚徙倚缘阶砌。延伫延伫望仙姿。依稀绰约洛川妃。炯含媚眼如秋水。翾风宋袆。翩翩遇奇。阳城下蔡。悠悠思迷只怕。螮蝀影阻高唐雨。携茗碗。整绣襦。净见小旦伸手接茶小旦放桌上介小旦为怜鸿渐思依依净谢介。
醉罗歌
作者：许自昌
朝代：明
体裁：曲

茗借茗借怜崔护。消渴消渴甚相如。琼浆一饮自踌躇。怎邀玉杵酬高谊小旦：相公。你说的话。都是偷情的故事。我好意借杯茶你吃。你到有这许多閒言閒语。我那里睬你。我对你说。。蓬莱海外。去时路岐。姮娥月里。望来眼枯。偷看净背介：春山懵懂频偷睨净背介：我想他。心私许。目乱迷。何期相见便相依。
醉花云
作者：许自昌
朝代：明
体裁：曲

妆楼翠幌留春住。珠帘绣箔任风欹。年年桃李自成蹊。莺花渺渺浑无主。那堪眉黛镜台施。莫教长袖阑干倚。栖迟。芳草王孙叹路岐。朝日残莺伴妾啼。
醉花云
作者：许自昌
朝代：明
体裁：曲

艳阳眼底谁知己难道。老梅花吐旧相思只是可惜你这等青年。误佳期。朝朝暮暮迷芳树孤负了。摽梅眠柳及笄时怎得个。迷花醉月风流婿。还思若有日。浴煖鸳鸯对对飞那时节。自在娇莺恰恰啼。
金莲子
作者：许自昌
朝代：明
体裁：曲

叹茕茕。多君惠顾邀灵宠。鼠牙雀角甚纵横。全仗你力周旋这。死生肉骨感何穷。
金钱花
作者：许自昌
朝代：明
体裁：曲

合：堪怜一饮沈沈。沈沈。空教两眼睁睁。睁睁。干戈不必用纵横。将杯酒。易车轮。齐拍手。快生平。
金钱花
作者：许自昌
朝代：明
体裁：曲

看他们呵呵齐下山林。山林教我们。茫茫何处追寻。追寻。须知竹叶鸩偏深。凭谁救。泪空横。天欲暝。暮云平。
锦上花
作者：许自昌
朝代：明
体裁：曲

向严武索命频怎么到。恨王魁负桂英好似。妖蛟夜舞欲欺人。小旦：奴家今夜不为讨命而来净：这等这等我不曾。招屈子楚些吟不曾。学崔护视殓殷因甚么。画图魂返牡丹亭。隐现毕方形。
锦中拍
作者：许自昌
朝代：明
体裁：曲

你只道那重泉路阴。把幽魄沈沦那里晓得。鸳鸯性打熬未瞑。花柳情摧颓犹剩。恰好的向夜台潜转一灵。似云华魂还长寝。似倩女魂离鬼门须信道。紫玉多情。英台含恨因此。背鱼灯涉巫岭。
锦后拍
作者：许自昌
朝代：明
体裁：曲

觑着伊俏庞儿宛如生。娇吐依然旧莺声打动了。我往时逸兴。我往时逸兴。银蜡下鸾交凤滚。向纱窗中重拥麝兰衾。彷佛听鼓瑟湘灵隐隐。真个春蚕丝到死浑未尽。
锦渔灯
作者：许自昌
朝代：明
体裁：曲

小旦：我是那怀扼臂薛昭临赠。我是那去辽阳丁令还灵。净惊介：你这等说。是个鬼魅。敢是还魂转来的小旦：我。未能勾鹦鹉重逢环玉痕。暂临风携将金碗出风尘。
锦芙蓉
作者：许自昌
朝代：明
体裁：曲

我忆萧曹向公门栖迟有年。六月息鹏抟。际风云功扶汉室无前。论英雄龙蛇机变。肯守着刀笔如椽。心悬念。待扫清海甸。暂归宁一时蹑屩共盘桓。
锦芙蓉
作者：许自昌
朝代：明
体裁：曲

旦：你生平气凌霄三河少年。意在古人前。肯悠悠饰蛾眉取世相怜。看当道豺狼无厌。怎不把枭獍都歼。私相劝。暂艰贞蒙难。待他年纵横江海效齐桓外白发野服上。
闹樊楼
作者：许自昌
朝代：明
体裁：曲

绿林遍野多亡命因此上各郡都效。秦庭大索汉时党禁我们昨夜缉访到贵村。不想遇着这一人呵。。绀宇藏身稳。面目真堪憎。更三缄声窨。这行藏狐疑难定。特忙投照妖秦镜。
降黄龙
作者：许自昌
朝代：明
体裁：曲

外：群豪。倾盖投欢。抵掌图谋。应非草草只是有一件可虑。他。累年遭虏。到今日堤防必然周到学究。这个定须用着你的计较。。难调。千钧倚重。藉武侯锦囊机巧学究。据小弟愚见。此事又动不得干戈。使不得气力。。怎能勾将伊辎重。任吾倾倒。
降黄龙
作者：许自昌
朝代：明
体裁：曲

小生：龙韬。六出奇谋。纵智乏陈平。运筹差到。佯为估客。似优孟权将叔敖相效。山椒。乘机应变。料难逃漫天圈套。管教似探囊取寄。使人绝倒。
降黄龙
作者：许自昌
朝代：明
体裁：曲

权相当朝。祇为生辰。剥尽民膏。奇珍异玩。看辐辏浑如米船多宝我思量那黄泥岗上。人迹罕到的所在。我们预先屯聚在那里。不怕他走了天上去。。林皋。先张罗网。料千箱须臾笼罩。外：学究。你道这事如何。小生：此事深合小弟的意思丑：保正。不要说劫将来可以肥家。就是供我们的酒资。亦是好的。。我每苦杖头告乏。取供潦倒。
降黄龙
作者：许自昌
朝代：明
体裁：曲

逍遥。鹤氅抠趋。玉笈随行自。云龙山峤。贫道公孙胜。思量劫取生辰纲。特地来见晁保正。此间是他门首。待我问他一声。里面有人么。杂上：衡门深似海。不许外人敲。呀。师父何来末：贫道有一事要见你主人的。可通报声。。慕缘羽士。欲觌面主人东道。杂：主人今日在此议事。一概人来。分付说不相见。老师父不过要抄化的。待我拿些钱与米送你罢。何必定要见我主人末：贫道不为抄化而来。要见你主人的。。游遨。远方跋涉。我自挟智囊相效。杂：你就要多布施些。也是容易的。我主人实没工夫相见哩。末：你不肯与我通报。待我自进去罢。末将入杂拦阻末怒推介末：按不定雄心磊块把。昆崙踢倒。
雁来红
作者：许自昌
朝代：明
体裁：曲

我雄心耗。恨怎消。醉颜酡。气更豪。倘从牖下徒然老。腐朽同枯草说甚么。雕鹗乘秋奋九霄。胸襟傲。托凌云彩毫。写生平摅怀抱。
雁过南楼
作者：许自昌
朝代：明
体裁：曲

感君交存故人。肯临岐引手殷勤小弟们此举。也不专为些须财宝哩。。为豺狼当涂扰民。英雄发愤。甘共丛神一逞。这其间参谋有人。今婆娑三径教你。好把荆州识认。
雁过声
作者：许自昌
朝代：明
体裁：曲

副净：连朝。紫气缭绕。欣逢着天涯故交小弟自昔年别后。。风尘荏苒音书杳。念空悬。梦徒劳。幸乔装远棹河潮。真天缘辏巧。生叹介副净：开怀叙阔相倾倒。怕此去你行藏难预料。
霜蕉叶
作者：许自昌
朝代：明
体裁：曲

净上：蝶攘蜂闹。牵惹閒花草。整顿风情月调。又何愁桃源路遥。
颗颗珠
作者：许自昌
朝代：明
体裁：曲

净扮公差上：公务不容停。济州匹马。蚤已到郓城。
风入园林
作者：许自昌
朝代：明
体裁：曲

天涯游子逐鸣珂。深闺梦绕关河我不为。啼残夜月悲鹦鹉。赵平原魏齐难躲。悬望处锁愁蛾。悬望处锁愁蛾。
风入园林
作者：许自昌
朝代：明
体裁：曲

旦：我幽居深自锁烟萝。谁怜心事蹉跎。净：尊嫂心事。小生极能见怜。旦：悠悠对景伤迟暮。更夙夜畏行多露。任明月彻银河。任明月彻银河。
风入园林
作者：许自昌
朝代：明
体裁：曲

旦：狂且浪。自起风波我。柏舟自矢无他。白茅包麇成孤负。净：孤负了小生的情不打紧。只怕孤负了尊嫂的青春。旦：语无忌令人嗔怒。净：你若是这等执拗。我明日就去郓城县里去说。叫差人来拿你。旦：便百折不能磨。便百折不能磨。
香柳娘
作者：许自昌
朝代：明
体裁：曲

向山前趱行。向山前趱行。生：莫辞劳顿。须知日远长安近。众：叹炎天困人。叹炎天困人。重负不能胜。微躯已将陨众共歇倒地生催介：你看这个岭上。人迹不到的所在。可是安歇得的。。念连遭绿林。念连遭绿林。怎在僻径存身我自。先驱导引。
香柳娘
作者：许自昌
朝代：明
体裁：曲

外小生末丑俱扮商人推车上：早匆匆出门。早匆匆出门。驱驰前进。我们都扮做贩枣子的客商。来到此间。已是黄泥岗岭下了。大家同上岭去。行介：看森森树荫黄泥岭。小生立顾指介：这林子里面正好藏身。把车儿推进去。推车介合：且推车入林。且推车入林。藏器待时行。图谋预期定。外：白胜怎么不见小生：我已约定他。等他们到了。白胜方才挑酒来哩。。俟纷驰画轮。俟纷驰画轮。暂憩炎蒸。暗施勾引众虚下生扮杨志同众载生辰纲上。
马福郎
作者：许自昌
朝代：明
体裁：曲

小旦上：你闪得霜闱倩谁顾问负芙蓉。香傍鸳鸯瞑。真薄倖见生转身介：啐。我只道是张三郎。原来是这个厌物。你看他。言无味。面堪憎我。藕已断丝萦他。缠绵似葛牵藤。
马蹄花
作者：许自昌
朝代：明
体裁：曲

寇盗横行。为劫生辰纲内珍一向。明悬象魏。督责功曹。廉访无凭。陡然告讦喜分明。尧天不共驩兜稳因此上向。沙中博浪追踪还怕他做。髡钳季布潜身。
马蹄花
作者：许自昌
朝代：明
体裁：曲

胠箧堪嗔况。令甲森然敢不遵那人呵。好似。笼中穷鸟。釜底枯鱼。顷刻成擒我们县中百姓都是守分的。那有。朱家仗义属明庭那有。邻邦须贾藏孙膑只是。神君未莅琴堂你。从容此地安身。
驻马听
作者：许自昌
朝代：明
体裁：曲

杂便服上：远到郓城。敢置邮筒浮与沈自家梁山泊小喽啰。奉晁寨主的命。送书与礼到宋公明处。说谢他前日恩德的。。报书神鹊。酬印灵龟。一饭千金寨主叫我在县前茶坊内寻宋公明。你看远远望见那茶坊了。。遥瞻青帘漾风轻。行行步屧茶坊近。双鱼寄公明。寻踪访迹到衡门。
驻马听
作者：许自昌
朝代：明
体裁：曲

生上：缓步西邻。白眼看他世上人。杂见介：相公不是宋公明么。生：小生便是。杂附生耳介：晁盖有书拜上相公生：我正在此念他。。望风怀想。引领临岐。杂递书生看书介生：喜接鸿鳞。保正好么。杂：梁山协力迸王伦。揭竿高处星河近因此差小喽啰送这金子来。。琼瑶报聊伸。迢迢一介到衡门。
骂玉郎带上小楼
作者：许自昌
朝代：明
体裁：曲

小立春风倚画屏。好似萍无蒂柏有心。珊瑚鞭指填衡门。乞香茗。我因此卖眼传情。慕虹霓盟心。慕虹霓盟心。蹉跎杏雨梨云。致蜂愁蝶昏。致蜂愁蝶昏。痛杀那牵丝脱纴。只落得捣床搥枕。我方才飏李寻桃。才飏李寻桃便。香销粉褪。玉碎珠沈。叹浣沙溪鹦鹉州共夜壑阴阴。今日里羡梁山鸳鸯冢并。
骂玉郎带上小楼
作者：许自昌
朝代：明
体裁：曲

李代桃僵翻误身。恨他翻为雨覆作云。可怜红粉付青萍。泪沾巾。好一似膏火生心。苦时时自焚。苦时时自焚。正挨剩枕残衾。值飞琼降临。值飞琼降临。骤道是山魈现影。又道是鶤弦泄恨。把一个震耳惊眸。把一个震耳惊眸博得个。荡情怡性。动魄飞魂。看赴高唐向阳台雨渥云深。又何异那些时鹣鹣影并。
鲍老催
作者：许自昌
朝代：明
体裁：曲

他粗豪素性。嗔伊疏属拘挛甚。驰驱祇欲抒小忿但。念薄分。且包笼。还含忍。区区不腆聊将敬难道。受餐返璧多遗恨须知我。生平长物何曾吞杂。
黄莺学画眉
作者：许自昌
朝代：明
体裁：曲

荣藉子猷过。奈衰残应接疏。蛙居窄狭惭虚左。女孩儿。有客在此。快拿茶出来。净：这位令爱。莫不就是许与宋公明的么。老旦：正是。净：青春多少了。老旦：年华不多。瓜期未过。止有十六岁。净：正是二八佳人老旦：好说。前日多蒙押司撺掇。成就得这姻缘。。东床赖赘东方朔小旦持茶上：〔画眉序〕。堂前唤客娇鹦鹉。捧龙团光映冰壶小旦见净急转身老旦过接茶小旦偷觑净下净见背笑介。
黄莺穿皂罗
作者：许自昌
朝代：明
体裁：曲

净：〔黄莺儿〕看他拂袂似穿梭。俏身材软玉搓。娇羞一段真无那不要说别样。你只看进去的时节。有许多光景哩。他。芳眸暗睃我。香魂欲苏。老旦：押司请茶。净吃茶介净：琼浆饮自蓝桥路。遮遮掩掩。光生绮罗。霏霏拂拂。香穿绮疏哎。可惜他许嫁了宋公明。教我。芳菲有主空相慕。
黄龙滚
作者：许自昌
朝代：明
体裁：曲

当今一俊豪。当今一俊豪。远蹑芒鞋到谁料你。浪得虚名那里肯。虚左夷门老我向。骊龙颔下。探珠计巧。今日里岂无因相溷扰。
黄龙滚
作者：许自昌
朝代：明
体裁：曲

群雄聚义高。群雄聚义高。群策阴谋巧。侠骨槎枒。不觉寥天杳。为嗔贪黩故要把。江翻海倒。岂止为利蝇头相溷扰。
咏湘妃竹箫应教
作者：许观
朝代：明
体裁：七言律诗

泪洒琅玕迹尚存，在筒犹是旧龙孙。腔排萧史神仙谱，愁绝皇娥姊妹魂。六孔恍疑娇黛润，几斑还带粉香温。莫教月白风清夜，吹向湘江水竹村。
赠张隐君（时隐君留张南村家）
作者：许观
朝代：明

漫披华什咀余甘，欲报琼瑶愧不堪。一自返舟后，几回飞梦石湖南。莺花敢续迎春句，灯火空陪入夜酣。茶气拂帘清簟午，想应宾主正高谈。
青县道中同于明府忧旱
作者：许言诗
朝代：明

千门望雨雨微茫，百丈飞埃接帝乡。惆怅马兰当径萎，摧残杨柳对人苍。太行日落孤云散，朔漠风光五月凉。幸有同官于定国，时艰欲济话联床。
金山寺
作者：许询
朝代：明
体裁：五言律诗

砥柱障江心，禅宫嵌碧岑。峰高忘地窄，波静觉天沈。鸥散惊帆影，鼍鸣应谷音。红尘纷两岸，长啸豁烦襟。
再游鸡足山
作者：许谟云
朝代：明
体裁：七言律诗

洞门深处白云关，自笑游踪去复还。采药未能留黑发，看花只欲醉青山。寰中今古谁非幻，身外功名好是閒。更觅桃源最深处，胡麻莫遣出人间。
三色鲤
作者：许谷
朝代：明
体裁：七言绝句

江流一派碧波浮，分出三江各自流。何事潜鳞亦三色，扬鬐分界不同游。
偶成
作者：许谷
朝代：明
体裁：五言律诗

新作鱼盐吏，遥辞龙虎都。乾坤无弃物，江汉有潜夫。短笠三山雨，扁舟八月鲈。兹怀何日遂，把酒意踟蹰。
初夏偶成次薛考功韵
作者：许谷
朝代：明

少日弹冠非贡禹，老来学圃似樊迟。平生爱我无如酒，凡事输人不但棋。一亩旧临佳丽地，四言新和《考槃》诗。炎风朔雪年年转，裘褐无心总不知。
夏日过西宗别院
作者：许谷
朝代：明
体裁：五言律诗

退食尚书省，联镳大士林。地开仙梵境，客远市尘心。石竹下空翠，山雷生昼阴。朅来幽赏意，一寄白云岑。
新秋饮秋涧宅分韵得我字
作者：许谷
朝代：明
体裁：古风

轻飙送骄阳，嘉节届流火。故人敞层轩，芳筵列瓜果。野老才登堂，良朋渐盈坐。展卷道古今，泯迹忘尔我。赤日既西匿，凉月升树左。高天飞白云，历乱不成朵。迁席向广庭，纵横乐皆可。既醉乃言旋，竟忘白帻堕。挥毫赠同心，志合会终妥。毋然逐轻肥，令人笑委琐。
星
作者：许谷
朝代：明

丽天疑有质，连贝各呈辉。森布标分野，群来捧太微。宵占贤士聚，晓觉故人稀。独喜旄头落，天山奏凯归。
杂兴次罗赞善韵四首
作者：许谷
朝代：明

住世谁看石化牛，寄生真梦蝶为周。因游淮水留孤艇，为看钟山结小楼。旧牍堆床鱼乱走，新篘入盏蚁先浮。杜陵自识吟诗趣，苦思何缘老未休。谷口无劳慕子真，白门我亦种瓜人。贫因好客常赊酒，老为祈年每赛神。独喜葵阴能卫足，翻嗟象齿竟焚身。秋禾夏麦谋生好，岁岁欣尝两度新。为谢山灵莫献嘲，年来泉石许论交。开轩不剪蘼芜草，上树能窥鸟鹊巢。竹坞有风门不闭，茶铛无火石频敲。闲中亦有关心处，药裹书签两未抛。静里浑将岁月忘，澄神端坐竹方床。济时已负廷三策，算老俄惊杖一乡。寸管窥天形太狭，北辕之越路空长。玄谈绮语知无补，不及潜心《道德》章。
杂兴次罗赞善韵四首·其一
作者：许谷
朝代：明

住世谁看石化牛，寄生真梦蝶为周。因游淮水留孤艇，为看钟山结小楼。旧牍堆床鱼乱走，新篘入盏蚁先浮。杜陵自识吟诗趣，苦思何缘老未休。
杂兴次罗赞善韵四首·其三
作者：许谷
朝代：明

为谢山灵莫献嘲，年来泉石许论交。开轩不剪蘼芜草，上树能窥鸟鹊巢。竹坞有风门不闭，茶铛无火石频敲。闲中亦有关心处，药裹书签两未抛。
杂兴次罗赞善韵四首·其二
作者：许谷
朝代：明

谷口无劳慕子真，白门我亦种瓜人。贫因好客常赊酒，老为祈年每赛神。独喜葵阴能卫足，翻嗟象齿竟焚身。秋禾夏麦谋生好，岁岁欣尝两度新。
杂兴次罗赞善韵四首·其四
作者：许谷
朝代：明

静里浑将岁月忘，澄神端坐竹方床。济时已负廷三策，算老俄惊杖一乡。寸管窥天形太狭，北辕之越路空长。玄谈绮语知无补，不及潜心《道德》章。
登方山绝顶
作者：许谷
朝代：明
体裁：七言律诗

天印山高四望遥，振衣同上兴飘萧。深岩藉草秋仍茂，绝顶清池旱不消。散睇青峦围锦甸，举头苍霭接丹霄。洞中却爱栖真者，不信人间有市朝。
豋五云山
作者：许谷
朝代：明
体裁：七言律诗

名山高拥五云层，危磴重重蹑屐登。西望诸天应咫尺，东来叠嶂总丘陵。海门遥指三山树，梵殿常悬七宝灯。便埽苍苔题短句，乾坤高览记吾曾。
赠何翰林致仕居金陵次文太史韵
作者：许谷
朝代：明

金马来时动镐京，银鱼焚后别西清。才人岂厌承明地，高士原多谷口情。买得曲池堪斗鸭，种成芳树好藏莺。秦淮亦是机云宅，乡梦休过白苎城。
赠内
作者：许谷
朝代：明

结缡独记少年时，转眼今看白发齐。老去真成鹿门侣，醉来曾笑太常妻。棋裁纸局闲频画，艇泛鱼波晚共携。却怪灯前询割肉，不知名姓隔金闺。
过德州
作者：许谷
朝代：明

楼船御北风，渺渺过齐东。种秫生涯薄，诛茅结构同。日沉平野上，人语近村中。水面看牛斗，星槎似可通。
送南江冯侍御赴戍雷阳
作者：许谷
朝代：明
体裁：七言律诗

晓闻宽诏下瑶京，万里投荒荷圣明。直气旧从云海得，恩波今许石门行。斑衣远入黎人俗，野戍时闻羌笛声。见说天朝多雨露，金鸡还过五羊城。
送汤世登
作者：许谷
朝代：明

万里携家上海船，到时黎蛋拜车前。鲸涛蜃雾围官舍，铁树琼花照酒筵。验岁土人占草节，采珠波客候龙眠。遥知问俗经过地，停旆常投饮马钱。
送马抑之册封鲁藩
作者：许谷
朝代：明
体裁：五言律诗

惇族开新典，貤封辍从官。使星过即墨，厩马出长安。日跃扶桑树，芝生泰岳坛。胜游多赋草，挥赠故人看。
集沈大理次韵
作者：许谷
朝代：明

青鬓仙人列九卿，锦觞邀客对春城。筵前香篆将花气，院外松风杂鸟声。山带钟陵苍霭合，池分玄武绿波平。追欢近夜飘疏雨，归路垂鞭信马行。
雪
作者：许谷
朝代：明
体裁：七言律诗

吴山冬尽雪初飞，极浦彤云合翠微。越女台边犹黯淡，苏公堤上已芳菲。他乡酒盏愁仍把，虚室琴书净可依。所愿普天歌乐岁，故园休问几时归。
风入松·癸亥端午
作者：许谷
朝代：明

薰风吹满旧都城，斜日映钟陵。佳辰恰喜收残雨，正榴花、照眼烘晴。闭户恐辜令节，开尊独坐闲庭。一年春夏等闲更，冷暖不须惊。瓜棚豆架空寻遍，笑王郎、好梦难成。吊屈添来余恨，江边呜咽潮声。
建州逢陈德辉
作者：许豸
朝代：明
体裁：五言律诗

已分别离久，何期此地同。西城山路近，南浦野桥通。信宿情何极，他乡岁欲终。维舟无限意，相对有飞鸿。
春日送客
作者：许豸
朝代：明
体裁：五言律诗

春光初荏苒，客路惜分携。露湿莺花重，风吹燕麦齐。孤灯茅店里，残月柳桥西。别思千峰外，猿声不住啼。
送友之琼州
作者：许豸
朝代：明
体裁：五言律诗

匹马珠厓路，须防瘴岭云。蛮童青箬笠，黎女绿蕉裙。潮有东西候，时占朔望分。临岐还把臂，不敢说离群。
初入栈道
作者：许赞
朝代：明

梁汉起天中，形连百二雄。万山争地立，一路与云通。树杪过人影，崖头啸虎风。我行三月暮，怅望华阴东。
初冬
作者：许赞
朝代：明
体裁：五言绝句

庭院静如许，时闻落叶声。日边云气滃，树影不分明。
古意
作者：许赞
朝代：明
体裁：乐府曲辞

少妇晨汲泉，花面照清涟。水流入江湖，扬波过郎船。愿言曾见妾，水际泣婵娟。
子夜歌
作者：许赞
朝代：明
体裁：古风

吴女采白苧，行过芙蓉塘。清波照红粉，花面两相当。
池有荷三章
作者：许赞
朝代：明
体裁：四言诗

池有荷，其叶祁祁。君子至止，伫立以思。怀我良朋，在天之涯。（一章）池有荷，其花灼灼。君子至止，眷言有约。笃我良朋，其在西郭。（二章）池有荷，其实离离。嗟我怀人，眷兹盛时。远想其风，近挹其仪。维金维玉，我心则怡。（三章）
渔父
作者：许赞
朝代：明
体裁：五言绝句

钓鱼柳溪头，卖鱼花村口。沽酒成独醉，枕蓑卧蓬牖。
灌口行司
作者：许赞
朝代：明
体裁：古风

高堂耸阴森，树影互回蔽。钩廊敞而修，翚跂各具势。亭后产松菊，凤仙乱花缀。蕉肥色欲滴，波神敡翠袂。迎晖焕光采，过雨添清霁。信美亦居此，而我怀多戾。种种中夜思，如草未经薙。侵晨步后檐，两目惊眄睇。江山足眺游，乡国渺迢递。石合岷山蹊，草漫巴山际。柴关信可陟，白水还易济。此日副所思，乡心难强制。
灵隐寺
作者：许赞
朝代：明
体裁：七言律诗

灵隐何缘副夙盟，蒲团茗碗拄藤轻。昂藏野鹤来僧榻，扑簌岩花落鸟声。桂子天香真绝唱，柳塘花坞自关情。几回不尽登临意，便欲山前结数楹。
猿
作者：许赞
朝代：明
体裁：五言绝句

蓬巢饱山果，负子浴前溪。啼冷巴东月，令人两泪凄。
白柘歌
作者：许赞
朝代：明
体裁：乐府曲辞

官滩与白柘，开门风扫舍。舟人来往愁阻风，裹盐换酒消今夜。
白纻词三首·其一
作者：许赞
朝代：明
体裁：乐府曲辞

歌白纻，歌初起。白纻白于水，靓妆舞衣更旖旎。珠帘委地氍毹紫，花摇雪荡不知止。阶下鹿子眠青枳，彩虹宛转玉壶里。
白纻词三首·其三
作者：许赞
朝代：明
体裁：乐府曲辞

歌白纻，歌欲彻。白纻白于雪，灯残月坠弛芳缬。梦绕阳台光影掣，繁华富贵炙手热。秋月春花当令节，金马铜驼徒望切。
白纻词三首·其二
作者：许赞
朝代：明
体裁：乐府曲辞

歌白纻，歌正长。白纻白于霜，鸳鸯瓦盖金雀堂。剌梅花开扑酒香，金莲蹙皱湘波裳。耳边明珠星月光，黄金教舞不惜偿。
窑岙北海港内青屿庙
作者：许赞
朝代：明
体裁：七言绝句

山根忽见午烟斜，晚稻秋深始著花。青屿庙前潮已退，渔舟乘浪下江叉。
腊梅
作者：许赞
朝代：明
体裁：七言律诗

野篱江浒淡溶溶，移对窗轩意更浓。仙子临风金钿冷，东皇传令蜡书重。天涯别限云千里，花下吟魂月一筇。更向玉棠多劝植，元来鼎味自从容。
途次即事·其一
作者：许赞
朝代：明
体裁：六言诗

坐听雁号空月，卧闻马龁枯荄。经惯征途滋味，碧山今管开怀。
途次即事·其二
作者：许赞
朝代：明
体裁：六言诗

日暮牛羊下陇，风寒乌雀投林。易水马嘶回首，行人几欲沾襟。
采莲曲
作者：许赞
朝代：明
体裁：乐府曲辞

东塘水满飞鸳鸯，西塘柳暗鸣鹂黄。短篙搊破绿波光，采莲船上袅红妆。风摇翠袂藕丝裳，明眸皓齿歌声扬。高楼羽扇白面郎，垂杨系马气非常。盈盈一水隔参商，莺声渐杳过前塘，柳漫高楼心独伤。
集兰亭记续韵成诗
作者：许赞
朝代：明
体裁：古风

永和九年暮春时，会稽山阴春欲离。兰亭胜槩胜天下，一年修禊事相宜。群贤毕至少长集，此地崇山峻岭奇。又有茂林与脩竹，清流激湍左右之。引为流觞行曲水，列坐其次遵两涯。虽无丝竹管弦盛，一觞一咏幽情舒。是日天浪气清彻，惠风和畅来迟迟。仰观宇宙浑浩浩，俯察品汇咸熙熙。游目骋怀娱视听，其为可乐信何如。夫人有生具形质，相与俯仰一世馀。有时或取诸怀抱，晤言一室意自知。有时或因寄所托，放浪形骸四外驰。取舍万殊静躁异，欣于所遇心则怡。暂得于已快自足，不知老之将至兹。所之既倦情事易，感慨不觉频嗟吁。向之所忻一俛仰，遂为陈迹犹兴思。因怀脩短终期尽，死生大事堪痛悲。每揽昔人兴感由，至今真若合契符。临文嗟悼固不一，不能喻怀徒自疑。固知死生或虚诞，亦见彭殇真妄为。后人视今今视昔，先后固已无差池。千载兰亭称盛事，伟兹叙录都文辞。世殊事异忽今古，兴怀一致风流师。后世揽辞人已远，亦将深有感于斯。
雨晴
作者：许赞
朝代：明
体裁：七言绝句

积雨初晴夏气融，鸟声相和喜南风。阶前榴树才匀绿，忽见枝头一朵红。
雪词
作者：许赞
朝代：明
体裁：五言绝句

冷馀红浪破，消尽紫沉烟。正是愁无托，杨花忽满川。
青青水中蒲
作者：许赞
朝代：明
体裁：乐府曲辞

青青水中蒲，岸上有芳树。游子东西行，树指东西路。青青水中蒲，水边石子见。人心尽难知，世情惟逐面。青青水中蒲，叶上白露瀼。白露易为霜，鸿雁来双双。
首夏
作者：许赞
朝代：明
体裁：七言绝句

隔树山鸠作伴随，新荷乱贴小盆池。杨花墙外浑无力，偏是东风著意吹。
黄沙驿
作者：许赞
朝代：明
体裁：五言律诗

迤逦黄沙路，邮亭卓午开。檐花新濯雨，石笋乱穿苔。风气通巴蜀，乡音异陇邰。潺湲汉江水，客思共徘徊。
石桥
作者：许载
朝代：明
体裁：五言律诗

笑指千山小，吟穿一径微。野花迎画戟，岚翠湿绯衣。桥险无人渡，林深有路归。去寻方广寺，次第问元机。
丁香花
作者：许邦才
朝代：明

苏小西陵踏月回，香车白马引郎来。当年剩绾同心结，此日春风为剪开。
下第还乡
作者：许邦才
朝代：明

莺花愁旅客，风雨逼清明。向晓担空笈，萧然出凤城。
九日于麟招登四里山
作者：许邦才
朝代：明
体裁：七言绝句

山头对酌夕阳斜，下见湖城十万家。剩有登高酬令节，何人真不负黄花。
二月朔于鳞招饮二首
作者：许邦才
朝代：明

相见年年眼更青，相看柳色又烟汀。画楼好抚春风醉，一月休教一日醒。城头柳色望成堆，随送春风入酒杯。知己百年谁好在，花边那忍独醒回。
二月朔于鳞招饮二首·其一
作者：许邦才
朝代：明

相见年年眼更青，相看柳色又烟汀。画楼好抚春风醉，一月休教一日醒。
二月朔于鳞招饮二首·其二
作者：许邦才
朝代：明

城头柳色望成堆，随送春风入酒杯。知己百年谁好在，花边那忍独醒回。
于鳞宅送江山人
作者：许邦才
朝代：明

良夜琴尊兴不孤，萧然行色㟙山湖。天涯芳草思公子，雪后春风恋酒徒。那惜十千共举白，从来百万判呼卢。河桥杨柳谁堪把，况复梅花正满途。
初至永宁
作者：许邦才
朝代：明

风尘难自料，花鸟故相猜。问是山东客，何由万里来。
夜夜曲
作者：许邦才
朝代：明

《柘枝》按舞《竹枝》歌，芗泽微闻玉颊酡。银烛渐昏炉气冷，曲房明月奈人何。
夜投山家宿
作者：许邦才
朝代：明

西南夷徼万山隈，昔日谁教汉帝开。野鸟常呼行不得，马蹄那复夜深来。
寄怀元美
作者：许邦才
朝代：明

鸿雁惊秋海上还，片云孤月蓟门关。无端昨夜西窗梦，不道千山与万山。
平原道中答于鳞送别诸韵四首
作者：许邦才
朝代：明

神京千里促行装，一片离愁若个长。《三叠阳关》万行泪，春风处处有垂杨。泺水桥边柳作花，纷纷晴雪扑行车。花前不醉君家酒，暮雨孤村何处赊。杨花满路傍人飞，正是伤离长泪挥。三日计程三百里，夜来魂梦尚依依。邮亭梦觉正三更，窗上花阴转月明。徙倚晓钟传远寺，更无人见苦离情。
平原道中答于鳞送别诸韵四首·其一
作者：许邦才
朝代：明

神京千里促行装，一片离愁若个长。《三叠阳关》万行泪，春风处处有垂杨。
平原道中答于鳞送别诸韵四首·其三
作者：许邦才
朝代：明

杨花满路傍人飞，正是伤离长泪挥。三日计程三百里，夜来魂梦尚依依。
平原道中答于鳞送别诸韵四首·其二
作者：许邦才
朝代：明

泺水桥边柳作花，纷纷晴雪扑行车。花前不醉君家酒，暮雨孤村何处赊。
平原道中答于鳞送别诸韵四首·其四
作者：许邦才
朝代：明

邮亭梦觉正三更，窗上花阴转月明。徙倚晓钟传远寺，更无人见苦离情。
新添驿
作者：许邦才
朝代：明

野馆孤灯半灭明，江壖月落夜潮生。无端乡思三更后，听尽萧萧风雨声。
晚行即事
作者：许邦才
朝代：明

秋阴天易暮，行客倍生愁。江曲明渔火，山椒隐戍楼。密林惊月黑，疑路怯星流。犬吠荒村近，喧呼隔岸舟。
梁园阻雪刘计部客舍见招并呈陆大理二首
作者：许邦才
朝代：明

日暮寒风吹客衣，林鸦冉冉雪霏霏。愁中恰遇刘公干，憔悴梁园共忆归。风雪梁园笑语频，尊前初共月华新。可怜白首邹枚在，不见当年授简人。
梁园阻雪刘计部客舍见招并呈陆大理二首·其一
作者：许邦才
朝代：明

日暮寒风吹客衣，林鸦冉冉雪霏霏。愁中恰遇刘公干，憔悴梁园共忆归。
梁园阻雪刘计部客舍见招并呈陆大理二首·其二
作者：许邦才
朝代：明

风雪梁园笑语频，尊前初共月华新。可怜白首邹枚在，不见当年授简人。
汴河守冻
作者：许邦才
朝代：明

客馆寒灯泪满襟，间关万里欲归心。眼前一水冰霜苦，又说三江瘴疠深。
淇门早发感忆邺下诸乡旧
作者：许邦才
朝代：明

淇门钟动思苍茫，曙色催人道路长。良会渐看成往迹，羁魂空复在同乡。城陴炯炯寒留月，驿柳萧萧夜著霜。几度置书将却寄，无端鸿雁独南翔。
留别刘公
作者：许邦才
朝代：明

秋风长铗幸生还，明日孤臣入楚关。莫道三年人万里，天涯消得几重山。
盈口夜泊
作者：许邦才
朝代：明

三日北风怒，孤舟泊寒浦。乡梦苦难着，潇潇满江雨。
秋夕伤筝伎
作者：许邦才
朝代：明

钿筝银甲芳春后，珠笈金钗明月前。谁使烛灰香烬后，却听风叶堕霜天。
秋夜杨娥歌
作者：许邦才
朝代：明

风卷秋声不敢过，月波凝在碧天阿。那知千载韩娥后，又有杨娥一曲歌。
舟中
作者：许邦才
朝代：明

客子常明发，霜天正寂寥。移舟星在水，解缆月随潮。往事流波驶，归心帆影摇。更堪闻过雁，芦荻共萧萧。
送谢中丞归射洪
作者：许邦才
朝代：明

巫峡江陵一水分，猿声两岸夜成群。遥知月下孤臣泪，才过三声不忍闻。
送谢中丞归射洪二首·其一
作者：许邦才
朝代：明
体裁：七言绝句

六月江千冰雪凉，射洪春酒郁金香。自从筇竹通西夏，汉使年年出夜郎。
送谢中丞归射洪二首·其二
作者：许邦才
朝代：明
体裁：七言绝句

巫峡江陵一水分，猿声雨岸夜成群。遥知月下孤臣泪，才过三声不可闻。
闰三月二日赴夕山宗丈招集即事
作者：许邦才
朝代：明

剩赏难逢月闰年，论文怀抱况依然。轻阴阁雨扶花老，长昼停风放柳眠。戛玉王孙裁秀句，挥金帝子置芳筵。可知白发游梁客，尽醉斜阳上巳前。
黔中元日
作者：许邦才
朝代：明

客中逢改岁，不解是何乡。时见悬门帖，春风动夜郎。
御街行·春分前一日大雪
作者：许锐
朝代：明
体裁：词

试开凤历从头看。又是春将半。东风摇飏暮云黄，袅袅晴丝吹断。艳阳天气，装寒作冷，满地银花乱。飘来玉屑过閒幔。疑是梅花瓣。无香有色最分明，还比花容璀璨。年年岁岁，几番风雪，催得流光换。
愁春未醒·春草
作者：许锐
朝代：明
体裁：词

如袍更绿，比带还青。沙暖泥香处、东风送暖始星星。斗草人偏丽，寻芳去步轻盈。鞋边细踏，裙边微扫，未必无情。再望平皋，浅深迷蝶，断续流莺。夕阳外萋萋冉冉，忒觉分明。恨绪愁丝，似他刬尽又重生。王孙何在？年年岁岁，春信难凭。
点绛唇·新月
作者：许锐
朝代：明
体裁：词

正月初三，蟾光乍吐青春夜。晶帘全下。只待银钩挂。有个人人，向晚妆才罢。重摹写。一弯低亚。照样宫眉画。
菩萨蛮·春日
作者：许锐
朝代：明
体裁：词

问花今夜开多少？惜春只是愁春老。无语立花前。鸦销一阵烟。柳丝垂细细。难把柔肠系。帘影漾空明。春风最有情。
试春衣·春雪
作者：许锐
朝代：明
体裁：词

雪如银。暖风飏处暗随人。轻松纤软娇无力，鸳鸯瓦上，香销影断，毕竟是初春。
天妃宫
作者：许镕
朝代：明
体裁：五言排律

寻幽乘暇日，梵宇接仙宫。丹井千年鹤，瑶台万树风。水云浮积翠，楼阁锁长虹。群雁过临处，斜晖掩映中。高歌翻白雪，逸思入鸿濛。倚槛观垂钓，尘心顿欲空。
怀钱渊父
作者：许闻造
朝代：明
体裁：五言律诗

南端初月上，徙倚正怀人。秀句思钱起，玄言愧许询。云光清户牖，竹色冷衣巾。更爱重湖曲，凉风动白蘋。
黄河舟中
作者：许闻造
朝代：明
体裁：五言绝句

日遇同乡人，风波那如许。欲寄平安书，对面不得语。
春日山中即事
作者：许震亨
朝代：明
体裁：五言律诗

春来长晏起，林静日初晴。鸟杂难凭语，花多不辨名。峰峦窥户牖，台榭枕江城。忽抱乡关念，含毫赋未成。
过雁门
作者：许鼎臣
朝代：明
体裁：七言律诗

堂前燕燕久他飞，极目沧桑感式微。雁字低迷明月岭，渔灯半隐白云矶。蘼芜旧巷名空在，桃李芳洲麦漫肥。今日同人翻作客，菟裘老去念安归。
游径山
作者：诸大绶
朝代：明
体裁：七言律诗

朝阳峰下翠微宫，百尺楼台倚碧空。雾冷烟池涵夜月，泉飞圮井起蟠龙。孤云迥出白云外，迈壑低围翠霭中。乘兴恍然遗世事，拟君同此学樵松。
送亨上人领荐之京
作者：诸敩
朝代：明
体裁：七言律诗

清时膺荐谒承明，犯晓袈裟出化城。空界鹤随行锡远，大江龙引法舟轻。天官讲道飞花雨，禁路趋朝逐佩声。宠遇归来知有日，暂违香室话无生。
东皋园
作者：诸称
朝代：明
体裁：七言律诗

寒烟衰草一萧萧，歌舞曾经乐事饶。古寺颓垣无系马，夕阳深径有归樵。樽空落月吟魂杳，花老残春蝶梦销。何事池蛙喧鼓吹，恼人鸣向可怜宵。
墨梅
作者：诸葛伯衡
朝代：明
体裁：七言绝句

玉龙倒吸墨池乾，鳞甲惊风片片寒。唤醒罗浮仙子梦，暗香和月到阑干。
渝城人日简孛给事
作者：诸葛鲸
朝代：明
体裁：五言律诗

访旧来何晚，轻帆落驿亭。江回剑外白，山绕汉中青。万里逢人日，孤城感客星。知君怀谏草，翘首望明廷。
入林
作者：读彻
朝代：明
体裁：五言绝句

入林不知深，但觉衣裳冷。新绿满空山，低头不见影。
再至崇川
作者：读彻
朝代：明
体裁：五言律诗

地尽应临海，天寒欲授衣。月随秋水上，人共夜潮归。一犬无聊吠，群鸥自息机。桥头灯火里，犹记旧僧扉。
将游黄山留别友人
作者：读彻
朝代：明
体裁：五言律诗

孤舟明日发，再宿皎公房。莫惜通宵坐，悬知此别长。草花黏露重，山色入春黄。遥指丹台月，心期一片霜。
杂诗
作者：读彻
朝代：明
体裁：五言绝句

天气秋晚晴，坐看西山色。前溪有故人，草深行不得。
自吴门之云间
作者：读彻
朝代：明
体裁：五言律诗

春雨夜淹淹，春波几尺添。背花摇短橹，碍柳揭高帘。三两家村落，一行书酒帘。华亭看不远，的的九螺尖。
送朗癯入匡山
作者：读彻
朝代：明
体裁：五言律诗

独向匡庐去，安禅第几重。九江黄叶寺，五老白云峰。落日啼苍兕，飞泉挂玉龙。凭将寒岁意，先报虎溪松。
九日登龙山饮超然堂
作者：谈一凤
朝代：明

白发惊前梦，黄花又上簪。琴棋诗酒兴，父子弟兄心。曳杖成长啸，衔杯欲短吟。山堂留夕景，陶令意何深。
邵文庄公惠山讲堂废址
作者：谈修
朝代：明

谁识谈经处，文庄旧讲堂。老僧藏有牍，新燕绕无梁。绛帐空寒雨，苍苔冷夕阳。客来寻古迹，惆怅小沧桑。
张中丞庙
作者：谈复
朝代：明
体裁：七言律诗

战血模糊满铁衣，王龙三尺手犹挥。蚍蜉蚁子无来援，猰貐膻胡正合围。大节冰霜凝气概，英名日月斗光辉。贺兰亦死中原土，狐笔千秋有是非。
惠麓小圃永锡堂落成
作者：谈恺
朝代：明

遗荣归故里，逍遥娱心神。结庐傍翠微，鱼鸟日夕亲。曲池流潺湲，怪石叠嶙峋。疏篁间高树，庭除自生春。楼居可瞻云，凭栏拱北辰。台榭时眺月，何能容酒人。堂开颜永锡，敞豁绝风尘。招彼求仲侣，啸歌醉甘醇。呼童汲寒泉，煮茗卧龙茵。醒来意殊适，丘壑信清真。所以张季鹰，慨思鲈与莼。
送冯南江同年戍雷州
作者：谈恺
朝代：明
体裁：古风

执手临关河，送君戍远道。道远奚足悲，所悲隔同好。我思古逐臣，历历去南徼。在唐有文宗，在宋多元老。风声久渐被，侏俪悉除扫。君行但努力，寒燠善自保。灵台益虚明，玄圃纵搜讨。皇家结网密，天恩复浩浩。归来承明庐，再献金光草。
上巳后二日山中喜晴限韵
作者：谈悌
朝代：明

春晴登眺拂衣初，山寺清芬袭使车。梦稳金戈销职尽，觥浮绿蚁适情余。耆英胜会追司马，修禊携觞属太虚。李郭仙舟叨滥入，如椽银管愧同书。
碧山吟社流馨亭落成时中秋后一日
作者：谈悌
朝代：明

税憩适时暇，胜在城西隅。紫氛霭佛刹，绿柚含华濡。昔彦丽词藻，往躅何宏舒。蕴藉渍沥液，德辉披琼琚。亭虚湛丰草，杞棘方芟殳。拘云袭芳若，架虹通游鱼。良宴溢浩思，醉曳青霞裾。
修禊惠泉次韵
作者：谈纲
朝代：明
体裁：七言律诗

桃花欲尽柳枝妍，春色将归正可怜。郑俗采兰当上巳，晋时流水悼群贤。溪光锦缆迥罗绮，山色琼楼沸管弦。我亦汤盘同韨禊，漪澜亭畔酌清泉。
修褉惠泉次韵
作者：谈纲
朝代：明

桃花欲尽柳枝妍，春色将归正可怜。郑俗采兰当上巳，晋时流水悼群贤。溪光锦缆迥罗绮，山色琼楼沸管弦。我亦汤盘同韨褉，漪澜亭畔酌清泉。
书莫节妇王氏传后
作者：谈缙
朝代：明

十年奉箕帚，甫笄生凤雏。雏羽未五色，良人竟先殂。坚持冰蘖操，白首不忍渝。雏能终反哺，母愿久矣孚。今往见良人，无惭有欢娱。万事浮埃泯，寸心明月孤。
和吴太守登灵岩韵
作者：谈震
朝代：明

骑马看山度水涯，枫林红叶醉霜华。欲穷西子曾游处，踏遍苍苔一径斜。
题红叶仕女
作者：谈震
朝代：明

初试宫妆步玉除，诗成把笔更踌蹰。旧愁新恨知多少，尽向霜红叶上书。
惠泉三首·其一
作者：谈高祐
朝代：明
体裁：七言律诗

峰峦背面竹松旁，选得川流天一方。喷石乍惊飞雪冷，过池兼带落花香。赞皇邮取江边递，桑苧留题云里坊。役役风尘成底事，何如烹月翠微房。
惠泉三首·其三
作者：谈高祐
朝代：明
体裁：七言律诗

一勺澄清浸太虚，不盈不涸永成渠。为羹乞便腥沾炙，佑酿何妨醉坠车。早有石云同调矣，宁无濠濮作明舆。使君雅操清如水，六咏源泉见绪余。
惠泉三首·其二
作者：谈高祐
朝代：明
体裁：七言律诗

潆沙漱鲜泻河津，素绠青筒晓汲新。声动竹炉群壑雨，味倾瓷碗五湖春。径劳车马山如市，井集琴尊石欲粼。独有东山明月上，夜深相印赏心人。
就鹫峰寺宿同喻宣仲王曰常郭伏生作
作者：谋堚
朝代：明

鹫岭幽僧借竹房，薰笼茗碗坐绳床。夜长何必求归梦，冻雨疏灯话故乡。
春日郊行
作者：谋堚
朝代：明

荒刹虚亭古墓平，幽闲地上一僧行。初疑废井人烟绝，又见丛林佛火生。夹道白杨翁仲影，绕篱红杏子规声。芳魂艳魄增惆怅，日拥沙堆半过城。
病间寄徐无染兵宪
作者：谋堚
朝代：明

西风黄叶病沉沉，尚忆衔杯不废吟。我渐老来如烛影，君凭官去肯灰心。时尝药碗知寒苦，月醉篮舆爱夜深。别后同游常入梦，蒋家幽径许谁寻。
白下集沈生予明府席上赋得春草
作者：谋堚
朝代：明

芳杜夺幽色，秦淮客路遥。青莲邀笛步，绿锁赛工桥。柔雨生三径，残烟认六朝。梦归南浦里，几个别魂消。
秋夕袁太守招集衙斋
作者：谋堚
朝代：明

宵无郡事有闲情，为问山经几日成。石榻澹云孤客梦，帘栊疏雨一官清。灯明草阁惊虫响，烟逼茶铛阻鹤行。向说匡家秋不尽，满檐寒瀑漱松声。
秋晚熊二仲纾喻二宣仲见过窳园小坐
作者：谋堚
朝代：明

会心客近窥鱼鸟，顾影人间数雁鸿。
二仲偶来棋一局，垆香铛茗不曾空。
雨卧
作者：谋堚
朝代：明

不睡爱听雨，雨声听不明。莫能新梦去，怕有旧愁生。
介轩
作者：谢一夔
朝代：明

羲农去巳远，淳风散浇漓。世人竞柔媚，强笑甘嚅唲。和光溷流俗，古道谁复趋。有美老彭裔，侃侃坚自持。毅然介如石，安能事脂韦。如彼周行道，坦坦无他岐。灵台既澄澈，四体常舒怡。嗤彼侧媚者，扰扰徒何为。
又宁化寺
作者：谢一夔
朝代：明

珠林胜境梵王家，冠盖同游日未斜。碧殿窗寒龙听法，绀园霜霁鹿衔花。香焚宝鼎随青蔼，乐奏钧天隔彩霞。却忆先人曾驻节，西风泪洒倍咨嗟。
友梅
作者：谢一夔
朝代：明

种得梅花已作林，岁寒相与盍朋簪。孤高自有冰霜操，澹泊都无势利心。香度短檐供索笑，影横虚牖伴孤吟。个中滋味谁能解，和靖芳名贯古今。
双仙为王侍郎题
作者：谢一夔
朝代：明

我昔梦骑碧玉虬，腾云驾雾八极游。蓬莱方丈暂憩息，神仙境界真清幽。玉为楼喜插天起，金碧煌煌间青紫。玻璃玛瑙烂凝眸，铁笛铜箫沸盈耳。珠帘高挂珊瑚钩，紫芝瑶草纷绸缪。条风不惊亦不雨，四时混沌无春秋。中有二仙形体异，赤脚蓬头坐相对。蟾蜍抛戏顶门中，铁拐横拖蓑草内。口中吐气成虹霓，遨游三界捷如飞。乘风直上九天去，瞬息已到白玉之丹墀。玉皇一见重抚手，传宣天上未曾有。赠以九返九转之金丹，饮以长生不老之玄酒。二仙朝罢却归来，邀予同看碧桃开。予言世岂有此物，武帝信之真痴呆。二仙顾我呵呵笑，笑我迂疏兼执拗。我亦笑渠太猖狂，觉来明月当窗照。若人貌出二仙容，挥洒笔法殊精工。冬官亚卿三槐裔，宝之真与璠玙同。？持索我为题品，细观恍若梦中景。为作长歌歌渺茫，昔人荒唐之说宜深省。
双仙为王侍郎题
作者：谢一夔
朝代：明
体裁：古风

我昔梦骑碧玉虬，腾云驾雾八极游。蓬莱方丈暂憩息，神仙境界真清幽。玉为楼喜插天起，金碧煌煌间青紫。玻璃玛瑙烂凝眸，铁笛铜箫沸盈耳。珠帘高挂珊瑚钩，紫芝瑶草纷绸缪。条风不惊亦不雨，四时混沌无春秋。中有二仙形体异，赤脚蓬头坐相对。蟾蜍抛戏顶门中，铁拐横拖蓑草内。口中吐气成虹霓，遨游三界捷如飞。乘风直上九天去，瞬息已到白玉之丹墀。玉皇一见重抚手，传宣天上未曾有。赠以九返九转之金丹，饮以长生不老之玄酒。二仙朝罢却归来，邀予同看碧桃开。予言世岂有此物，武帝信之真痴呆。二仙顾我呵呵笑，笑我迂疏兼执拗。我亦笑渠太猖狂，觉来明月当窗照。若人貌出二仙容，挥洒笔法殊精工。冬官亚卿三槐裔，宝之真与璠玙同。�持索我为题品，细观恍若梦中景。为作长歌歌渺茫，昔人荒唐之说宜深省。
吕梁观澜送张副郎
作者：谢一夔
朝代：明

吕梁疏凿势峥嵘，骇浪奔湍吼怒鲸。峭石江心排剑戟，狂风眼底碎瑶琼。萦行好是回波浪，震荡时惊拔树声。君去推蓬应有感，不妨于此濯尘缨。
城东别墅
作者：谢一夔
朝代：明

涿州城在何许远，帝乡西去百余里。一望云林入渺茫，甲第纷纭若鳞比。殷君别墅城之东，轩窗四面开玲珑。碧槛朱甍插晴昊，罗帏绣幕围春风。尘飞不到庭宇肃，花草四时香馥郁。千章乔木势凌空，万仞峰峦如削玉。溯君挟策对彤墀，屈指年华四十余。报国寸心知愈赤，忧时两鬓欲成丝。祗今进职地官亚，瑚琏圭璋耸声价。登庸深拟继伊周，辅治端期并虞夏。异时优诏许还乡，煌煌昼锦生辉光。眼看别墅多佳趣，何羡当年绿野堂。
寓庵
作者：谢一夔
朝代：明

天地万物旅，光阴百代客。人生居其间，随寓无定迹。泛梗任西东，飘蓬复南北。嗟哉潘君子，以寓颜其室。悠悠意自如，休休心自得。春风酒一壶，夜月琴三迭。富贵不强求，功名安所适。俯仰信自然，满腔春拍塞。
寿王处士
作者：谢一夔
朝代：明

不脱羊裘理钓纶，梅花丰格鹤精神。吟窝拟住三千载，花甲初周六十春。鲙劈冰盘香馔玉，酒分露瓮细倾银。莫言高隐云巢稳，圣主非熊入兆频。
己亥清明陪祀皇陵二律和杨维新学士韵
作者：谢一夔
朝代：明

閟宫台殿锦妆成，陪祀追趍尚二更。露滴瑶坛仙掌润，星联紫极泰阶平。金炉香爇苍龙绕，玉磬声传彩凤鸣。四圣神从天陟降，千官瞻拜肃寅清。礼成礿祀出斋宫，五夜驱驰马首东。玉勒雕鞍千骑盛，乌纱黑带百官同。柳因向暖初抽绿，花为多寒未放红。最是贫民艰窘甚，经邦燮理赖群公。
己亥清明陪祀皇陵二律和杨维新学士韵·其一
作者：谢一夔
朝代：明

閟宫台殿锦妆成，陪祀追趍尚二更。露滴瑶坛仙掌润，星联紫极泰阶平。金炉香爇苍龙绕，玉磬声传彩凤鸣。四圣神从天陟降，千官瞻拜肃寅清。
己亥清明陪祀皇陵二律和杨维新学士韵·其二
作者：谢一夔
朝代：明

礼成礿祀出斋宫，五夜驱驰马首东。玉勒雕鞍千骑盛，乌纱黑带百官同。柳因向暖初抽绿，花为多寒未放红。最是贫民艰窘甚，经邦燮理赖群公。
市隐
作者：谢一夔
朝代：明

平生不为利名牵，城市山林乐自然。石榻夜陪明月坐，松巢昼搅白云眠。琴书绿酒常娱客，车马红尘任过廛。只恐圣明需硕彦，此中未许老遗贤。
怡怡堂
作者：谢一夔
朝代：明

故家文献存，闾巷耸乔木。前人扬休光，后嗣播清馥。乐有贤弟昆，天伦恩爱笃。坚刚丽水金，温润昆山玉。凤雏自飘翩，龙驹恣驰逐。越中见两何，洛下羡二陆。友弟亢宗盟，光华耀邦族。醉后奏埙篪，闲余亲简牍。孔怀义不忘，既翕诗常读。峨峨峙崇阀，渠渠建夏屋。欢然一室中，和气兆景福。
懒拙
作者：谢一夔
朝代：明

举世事劳巧，君胡懒以拙。懒非耽晏安，拙岂真戆劣。所懒曰利名，所拙曰奔谒。闭户读古书，开窗看明月。醉抚琴一张，行歌诗数阕。万虑总弃捐，机事自断绝。夷犹终日间，满腔春拍塞。劳巧者何为，心碎力徒竭。安能如此闲，空自叹涸辙。
挽陈士贤年兄尊甫先生
作者：谢一夔
朝代：明

有美人中杰，奇才间世英。乾坤钟秀气，山岳孕元精。闻望圭璋重，文章甲第荣。枫宸初拜命，花县即蜚声。淫祀经焚毁，豪民息斗争。抡材明藻鉴，较艺属权衡。柏府承殊渥，兰台着令名。谠言当宁重，劲节百僚惊。西蜀平冤狱，南闽缮甲兵。威风摧猛獍，杀气骇奔鲸。转战蛮烟息，挥戈瘴雨晴。渠魁皆授首，胁从得更生。玉陛功方奏，薇垣职屡升。忧民双鬓改，报国寸心倾。共拟跻遐算，行将进列卿。龙蛇俄兆谶，鵩鸟遽悲鸣。八郡思遗泽，群公失典刑。循良今立传，大史旧书铭。幸有箕裘子，将调鼎鼐羹。挥毫追挽罢，涕泪欲沾缨。
春庄
作者：谢一夔
朝代：明

坦坦春庄一望赊，而翁卜筑远纷华。田连阡陌惟栽黍，水满池塘乱奏蛙。酒熟每邀邻叟饮，诗成常向野人夸。笑他名利奔趋客，马足车尘良可嗟。
朴斋
作者：谢一夔
朝代：明

伊人醇厚姿，含灵蕴真朴。良金已陶镕，至宝不雕琢。兢兢保帝彝，翼翼修天爵。言辞绝诐淫，持履尤坚确。耻彼服饰华，甘此滋味薄。景范企前修，训迪启后学。陶然天地间，俯仰无愧怍。乐矣忘岁年，逍遥老林壑。
松轩
作者：谢一夔
朝代：明

居前居后种乔松，岁久庭除瞑色重。露滴檐头惊白鹤，风回屋角起苍龙。涛声入户秋先动，云影翻阶晓未封。珍重主人坚节操，岁寒相对日从容。
梅坡
作者：谢一夔
朝代：明

为爱梅花铁石心，小坡种得已成林。几回梦绕罗浮月，一曲琴弹太古音。素质耻随桃李艳，孤标宁惧雪霜侵。谩夸金鼎调羹事，且共西湖处士吟。
汀州塔下寺
作者：谢一夔
朝代：明

塔下重来二十秋，长廊未步泪先流。当年曾此奔丧去，今日那堪衣锦游。云树悲风空飒飒，夕阳流水自悠悠。傍人啧啧夸荣耀，谁识予心万斛愁。
汀州道中宿杨氏田舍
作者：谢一夔
朝代：明

谁言村馆景凄凉，夜宿便惊逸兴长。微雨乍添藤簟冷，好风时送稻花香。泉流沈畔多清响，萤入窗间有耿光。听罢邻鸡促行李，一天凉露湿衣裳。
清白轩
作者：谢一夔
朝代：明

关西演庆源，清白传家世。乐有贤子孙，绳绳远相继。读书师圣贤，开口谈道义。出宰擅英猷，牛刀烦小试。清苦冰蘖声，雅淡□盐味。蔼如春阳温，肃若秋霜厉。一轩公退余，翛然忘世虑。愿言慎厥终，余光照来裔。
画鹤
作者：谢一夔
朝代：明

君不见孔雀羽毛炫文绮，身婴世网良自取。又不见鹦鹉巧言多心机，金笼羁锁空嗟咨。何如仙鹤长身客，精神爽健存胎息。火精金气幻成形，千六百年寿难测。仰吭长鸣彻彼苍，俛首下饮琼液浆。朱冠亭亭染猩血，皓衣濯濯明秋霜。一飞千里远矰罼，栖必苍松恶荆棘。昂藏不与众鸡群，清高自是鸾凤匹。鹤兮鹤兮真仙禽，若人貌出殊逼真。披图几度坐相对，襟怀萧飒无纤尘。
留耕
作者：谢一夔
朝代：明

世人遗子孙，孰不曰田地。尺累并寸积，朝营复夕计。曾不一再传，歘然皆弃置。何如此一心，操存即本是。方寸地虽少，充拓何有际。传诸子孙子，耕之有余利。若人达斯理，名堂寓深意。恶小不枉为，义小罔敢弃。五福萃厥躬，一乡称善士。愿言慎始终，余庆被来裔。
菁源耕乐
作者：谢一夔
朝代：明

桑林春雨霁，布谷交飞鸣。晓起事东作，举趾原上耕。芃芃禾黍秀，倏见秋已成。我场谁既筑，我仓亦既盈。租税且输毕，浊酒聊自倾。优游天壤内，酣歌乐太平。
藻轩为吴锦衣
作者：谢一夔
朝代：明

君不见当年金谷穷奢靡，转眼荒凉如敝屣。又不见铜山昔日高崔嵬，祗今倾圮安在哉。乃知万事皆培塿，惟有清名可长久。吴君知书更知兵，蚤参戎攻蜚英声。节操凛如雪霜厉，襟怀湛若冰鉴清。诛茅结屋事幽讨，方沼清清密奇藻。君时一见心相投，揭以名轩昭酷好。小轩缔构材孔良，萧然四壁何所藏。牙签缃帙书千卷，玉轸金徽琴一张。轩前曲槛通芳径，碧梧翠竹纷相映。客来命酒尽交欢，兴发豪吟□情性。姓名久矣契宸衷，锦衣折狱殊公忠。几多冤抑赖伸雪，阴功获福无终穷。乔迁不次隆遭遇，律已翛然若寒素。顾予夙昔辱相知，缅怀高谊增长喟。愿君终始殚厥心，勿令罅隙尘埃侵。会看功业铭彝鼎，嬴得芳名播古今。
西溪奇树
作者：谢一夔
朝代：明

结屋修藏傍智溪，石州奇树拂云齐。清阴满地秋先到，黛色参天晓欲迷。蝉抱枯枝霜后咽，鹤寻直干月中栖。投闲自得闲中乐，柱杖哦诗为品题。
赠伍太守之任
作者：谢一夔
朝代：明

圣皇图治理，侧席需群英。君抱经济才，蚤登黄甲名。累官宪部郎，谳狱称明清。冰蘖凛操执，圭璋扬芳馨。进秩守大郡，五马良足荣。蒲鞭惟示辱，翕然风化行。昨因报政来，善最闻承明。借寇慰民望，还看列上卿。
赠张泷崖兼寄罗一峰
作者：谢一夔
朝代：明

君不见濂溪之水非巨川，周子讲道名遂传。又不见云谷小山得朱子，芳名烨烨垂青史。一峰先生玉堂仙，蚤魁廷对声隆然。只今授徒金牛洞，金牛洞与泷崖连。泷崖老翁留侯裔，平生重义轻财利。赡学曾措百里田，延师不惜千金费。束装来观上国光，请输名马资边疆。重瞳览奏心愉悦，诏令冠带增辉煌。昨来别我故乡去，南望文江渺烟树。曲箪峰高雁阵寒，龙闺月落钟声曙。寄言一峰旧知音，周朱道学宜专心。景不自显因人显，勿使金牛竟陆沉。
送丁编修漙还华亭
作者：谢一夔
朝代：明

及第多年侍禁闱，宁亲千里喜荣归。鸾回御敕挥宸翰，鹄绣宫袍应彩衣。淮浦晓行山月小，吴江夜泊水风微。昼游乡里人争羡，况复才华似陆机。
送侄用圭任胥江巡检
作者：谢一夔
朝代：明

阿咸名瓒用圭字，梧竹丰姿夐清致。诗书法律多指明，卜筮阴阳探肯綮。驱驰仕路廿余年，奉公守法心弥坚。清谈肯学王夷甫，仗义尝怀鲁仲连。？因需选朝金阙，聚首官居几经月。荣除结绶赴胥江，作别其如情恻恻。维时佳节正端阳，菖蒲泛酒玉生香。骊歌载道催行急，万里之官驿路长。此时况值还家便，白发严亲喜康健。升堂拜跪祝期颐，锦服斑衣影相炫。要知王事当奔驰，庭闱勿久耽欢娱。闻道梅关须早度，莫待秋深黄叶飞。胥江自昔称殷庶，比值兵戈亦憔悴。巡司之职在安民，弭盗戢奸乃其最。为官何必论崇卑，但求职称斯为奇。孔子尝为乘田与委吏，亦曰会计当而牛羊肥。勉旃蚤暮宜戒饬，勿纵暴贪事骄逸。曰清曰慎曰勤劳，此是居官真药石。吾宗先世多簪缨，继承戮力腾芳辉。他日政成膺宠擢，肆予亦与有光荣。予言有尽情无已，南海茫茫在何许。丁宁北上多便鸿，频遣音书远相慰。
送侄用圭任胥江巡检
作者：谢一夔
朝代：明
体裁：古风

阿咸名瓒用圭字，梧竹丰姿夐清致。诗书法律多指明，卜筮阴阳探肯綮。驱驰仕路廿余年，奉公守法心弥坚。清谈肯学王夷甫，仗义尝怀鲁仲连。�因需选朝金阙，聚首官居几经月。荣除结绶赴胥江，作别其如情恻恻。维时佳节正端阳，菖蒲泛酒玉生香。骊歌载道催行急，万里之官驿路长。此时况值还家便，白发严亲喜康健。升堂拜跪祝期颐，锦服斑衣影相炫。要知王事当奔驰，庭闱勿久耽欢娱。闻道梅关须早度，莫待秋深黄叶飞。胥江自昔称殷庶，比值兵戈亦憔悴。巡司之职在安民，弭盗戢奸乃其最。为官何必论崇卑，但求职称斯为奇。孔子尝为乘田与委吏，亦曰会计当而牛羊肥。勉旃蚤暮宜戒饬，勿纵暴贪事骄逸。曰清曰慎曰勤劳，此是居官真药石。吾宗先世多簪缨，继承戮力腾芳辉。他日政成膺宠擢，肆予亦与有光荣。予言有尽情无已，南海茫茫在何许。丁宁北上多便鸿，频遣音书远相慰。
送修撰吴原慱归省
作者：谢一夔
朝代：明

驱车出东郭，凉飙振清秋。临岐作别筵，满泛黄金瓯。忆昔擢大魁，高步登瀛州。尽读中秘书，文光贯斗牛。故乡渺何许，白云天际浮。椿萱镇常茂，褒封恩宠优。乞归赐俞允，去去不可留。拜舞祝眉寿，此乐孰与俦。常怀浩荡恩，矢心当报酬。上林花似锦，翘首同遨游。
送刘叔温先生
作者：谢一夔
朝代：明

玉节金符照紫河，春风随处散阳和。九霄星汉仙槎去，百亩林园昼锦过。茅■持封江表国，诗章累和郢中歌。归来赞理祥刑日，更听秋台令誉多。
送吴方伯致仕
作者：谢一夔
朝代：明

君恩深重许悬车，雪鬓霜髯七十余。范蠡五湖知老矣，陶潜三径赋归欤。风高碧汉扬修翮，水满沧溟纵巨鱼。江右甘棠今尚在，阴阴绿遍未曾疏。
送宪副周宗荣之陕西
作者：谢一夔
朝代：明

二十年来执法官，新持宪节出朝端。三竿晓日辞龙衮，一路寒霜肃豸冠。腊尽蓟门云树暮，春回秦陇士民欢。谁云司臬当严峻，未必鹰鹯胜凤鸾。
送尹太守之楚雄
作者：谢一夔
朝代：明

尹氏衣冠奕世芳，多君人物更轩昂。典坟深得家庭训，藜杖常分太乙光。沆瀣一泓澄器宇，琅玕五色擅文场。清谈错落珠玑唾，满腹幡回锦绣肠。浩气直凌霄汉上，文光遥射斗牛傍。京闱奏捷芳名着，太学藏修令誉彰。累蹶春闱嗟坎坷，两除别驾羡贤良。襟怀潇洒三秋月，节操清严六月霜。梧郡槁枯皆发达，东昌狐兔尽潜藏。士元骥足从今展，怀古鸿声自昔扬。铨部才书州佐最，滇南新绾郡侯章。紫袍金带辞丹扆，皂盖朱幡出帝乡。日绚双旌光熌烁，鞭催五马去超骧。感君昔托金兰契，愧我今登白玉堂。宦邸相逢情缱绻，河梁饯别意彷徨。骊驹在道声盈耳，绿蚁生波酒满觞。六诏云山连雪岭，三湘烟水接瞿塘。不须临岐增别思，祇用摅忠荅圣皇。冰蘖始终全素志，芝兰远近自飘香。两岐麦秀春风蔼，五裤歌兴化日长。惠爱但期符邵杜，循良端拟继龚黄。雄飞骏逸无难事，增秩颁金有典章。瑚琏终当陈太庙，楩楠必定栋岩廊。莫言荒服人知少，当听黎明烛万方。
送彭司训之常州
作者：谢一夔
朝代：明

士林翘楚早穷经，别后清风水上萍。阙下逢君头已白，客中顾我眼常青。才闻骐骥来西苑，聿见鹍鹏化北溟。此去毗陵扬教铎，天南夜夜焕文星。
送曾侍郎致仕
作者：谢一夔
朝代：明

蚤向明时赋式微，天香两袖下彤墀。四朝人物归公论，一代才名荷主知。忧国杜陵心似水，还家陶令鬓如丝。从教老圃秋容好，菊满东篱酒满卮。
送李令致政还兴国
作者：谢一夔
朝代：明

未老翩然命驾归，乡情遥逐白云飞。天香两袖辞丹阙，烟树千重隔翠微。戆水秋高莼菜美，潋江春暖鲙鱼肥。葛巾野服多闲趣，何羡黄金带一围。
送李文伟太守之湖州
作者：谢一夔
朝代：明

射策同时捧德音，几年腰带已横金。喜君扬历清名著，愧我优游白发侵。襦裤好观循吏传，韦弦当守古人箴。湖中□有宽闲地，多种甘棠存绿阴。
送某侍御之蜀
作者：谢一夔
朝代：明

兰台柱史秀风标，骢马南行万里遥。雷雨岷江流惠泽，霜风巴国净炎飙。豺狸胆落愁玄豸，燕雀栖卑怯皂雕。此去安民君有计，疏封何必待归朝。
送汪郡判之福州
作者：谢一夔
朝代：明

八闽南去路迢迢，别驾荣除下九霄。鸟弄清音过祖席，花飞红雨点征镳。一江风顺帆樯健，千里威行瘴疠消。好共廉能贤太守，沛施甘泽润枯焦。
送沈教谕之山西考试
作者：谢一夔
朝代：明

英声美誉重儒林，校艺西游惬众心。碧树清风行处息，红亭绿酒别时斟。登山凿石方逢玉，入水披沙始见金。过眼无迷日五色，京华洗耳听佳音。
送王太守之汀州
作者：谢一夔
朝代：明

德行文章重斗南，鱼符重拜宠恩覃。云开珠岭山如画，春满鄞江水似蓝。千里槁枯思德泽，九重梁栋属楩楠。却怜此日匆匆别，尊酒何时共笑谈。
送王府尹致仕
作者：谢一夔
朝代：明

十年京兆播声华，引老东归托兴赊。辞阙又沾新雨露，望乡遥指旧烟霞。壮人行色村村柳，满眼春光处处花。清暇好寻沂水乐，故庐元近仲尼家。
送祁郎中致和使朝鲜
作者：谢一夔
朝代：明

圣皇盛德符穹昊，前星烨烨增辉耀。皇储茂建位青宫，诞告万方颁紫诏。朝鲜远在辽阳东，祁君奉使何英雄。天诏晓衔辞紫禁，星轺夕驾驰青骢。君家住在古南越，蚤向彤墀同射策。拜官粉署竭忠诚，操凛冰霜声赫赫。祖筵盛设官道傍，骊歌唱彻仆夫忙。作别乍惊蓬岛远，驱驰不惮关山长。朝鲜到日人争睹，驺从祗迎纷满路。煌煌龙节蔼祥烟，隐隐霓旌卷轻雾。麒麟作服金横腰，彷佛云軿下九霄。北岳风高鹏翮健，汉城日暖马蹄娇。金函诏出双龙御，玉笥衣颁宫锦丽。遐方拜受尽倾心，舞蹈嵩呼声振地。大张绮席款王臣，跽奏拜献何殷勤。讶鼓险竿呈百戏，豹胎熊掌罗兼珍。归来夜坐天使馆，豪吟字字皆冠冕。铿然音律谐宫商，天上斗星应错乱。晓瞻双阙心怦怦，归程宁肯迟迟行。看取明春花似锦，彤庭敷奏承恩荣。
送训导曾谨之泗州
作者：谢一夔
朝代：明

淮海西南是泗州，清时振铎喜君游。传经有客师刘向，抗疏无人荐马周。驿路霜寒枫叶晚，泮宫风冷桂花秋。少年莫叹儒冠误，进学宜从分内求。
送谢同知之常州
作者：谢一夔
朝代：明

帝城三五元宵节，凤辇鳌山耸双阙。笙箫乐处时雍熙，送君远过城南陌。君家住在山之西，蚤年积学甘勤劬。上师孔颜事钻仰，下揖晁董期追随。一朝鏖战乡闱毕，名姓煌煌题第一。满腔豪气吐虹霓，五色文章光桂籍。春风累负上林游，成均进学殊优游。铨曹复喜擢魁选，拜官半剌之常州。常州自昔夸殷庶，比岁征繇颇凋弊。况复连遭饥馑余，抚字昭苏须勉励。君不见裴豫古，并州惠爱民安所。乔迁捧敕来天上，老稚欢迎如父母。又不见陆象先，益州善政爱为先。鞭朴不施民自化，芳声令誉人争传。嗟君自是瑚琏器，二公芳躅无难继。他年考绩上神京，会看褒封恩宠至。
送谢畚归建宁
作者：谢一夔
朝代：明

阳和希郊圻，时雨长芳草。游子归故乡，仆夫戒行早。饮饯都城隅，金樽恣倾倒。匆匆惜别离，戚戚伤怀抱。官河一苇航，风帆疾如扫。萧萧匹马嘶，晓月关山道。亲知远候迎，相看颜色好。愿言谢尘俗，气藏休幽讨。
送邓行健之广东佥事
作者：谢一夔
朝代：明

泸阳人物邓林才，果见英游列外台。骢马远从江上渡，豸衣新自日边来。海邦雷雨行时令，峤岭霜风扫瘴埃。清夜法星璀璨处，相思好寄一枝梅。
送钱萼飞归吉水
作者：谢一夔
朝代：明

君家叔父久登瀛，随侍三年在帝京。学道青编窗下诵，还乡绿酒马头倾。雪晴关塞犹闻雁，风暖邮亭未啭莺。握手临岐那忍别，阳关频唱第三声。